Олдинги дайжестларимизда бир неча бор Ўзбекистонда расман рўйхатдан ўтган электрон оммавий ахборот воситаларида уйғониш эпкини эсаётгани, улар аввал умуман тилга олинмаган мавзуларни қаламга олаётганига эътибор қаратган эдик.\nБугун ҳам шу мавзуни давом эттириб, электрон ОАВлардаги бу вазиятга бироз кенгроқ ёндашиш истагидамиз.\nКўпчилик эътибор беряптики, Ўзбекистондаги ОАВ, айтиш жоиз бўлса, юрт учун ҳозирги янги бир босқичда биз ўн йиллар давомида кўникиб қолганимиз биқиқ муҳитдан чиқиб, ўзининг “қимматбаҳо тўни”ни тешиб чиққан пилла капалаги сингари тоза ҳаводан нафас олиш ҳамда парвоз ва эркинлик завқини туйиш ҳаракатидадир.\nKun.uz, Nuz.uz, Tafsilot.uz каби сайтларда бу ўзгаришлар нисбатан кўпроқ кўзга ташланмоқда. Илгари электр, газ танқислиги муаммосини кўтарилармиди? Текис юзасидан кўра ўйдим-чуқури кўп йўллар масаласи-чи? Ишсизликни-чи?\nБугун бу муаммолар электрон ОАВдан ташқари босма газеталаримизда ҳам бот-бот кўтарилмоқда.\nҲатто ҳукуматнинг энг расмий ахборот воситаси бўлиш Ўзбекистон Миллий ахборот агентлиги ҳам ўзгаришга урингандек бир-икки ҳаракатини кўрсатди. Илгари давлат раҳбарининг бир вилоятга боргани тўғрисидаги хабарни ярим кечагача кутиш керак эди. Энди ЎзА президентнинг вилоятларга чиқиб, ҳар бир тумандаги учрашуви ҳақида имконияти даражасида тезкор хабар тарқатишга ҳаракат қилмоқда.\nҲатто бу ўзгаришни тезда илғаган бир журналист расмий ахборот агентлигининг бу хатти-ҳаракатларини мақтаб ҳам чиқди.\n“Мустақиллик туфайли юртимизда баҳор келди” каби сарлавҳалари билан машҳур бўлган ЎзА тезкор хабарлар тарқата олишини исботлади”, деганга ўхшаш мақтовни ҳам айтиб ўтди.\nИлгари ЎзА президентнинг вилоятларга ташрифига кўп бўлса, битта мухбир ва битта фотомухбир жўнатарди. Маълум бўлишича, ҳозир давлат раҳбарининг бирор вилоятга ташрифига ЎзАнинг камида ўнта мухбири ҳамроҳ бўлиб боряпти.\nТелевидениедан бораётган гуруҳлар аъзоларининг сони ҳам 30 нафарга яқинлашиб қолган эмиш.\nБиз ҳам юқорида тилга олинган журналистнинг мақтовига тўлиқ қўшилмаган ҳолда бир истиҳолани айтиб ўтмасак бўлмайди. ЎзА янги даврга ҳам эскича руҳияти билан кириб келди. Бугун ҳам агентликнинг хабарлари “президентимиз раҳнамолигида”, “муҳтарам президентимиз” каби Ислом Каримов давридан мерос жумлалар билан тўла.\nТўғри, ЎзАда аниқ муаммолар тилга олинмайди ёки умумий жумлаларда эслатиб ўтилади. Эслатиб ўтилганда ҳам муаммоларнинг илдизлари очилмайди, таҳлил этилмайди, айбдорлар очиқ айтилмайди.\nБу каби ҳолатларни муаммоларни айта олаётган норасмий электрон ОАВлар фаолиятида ҳам учратиш мумкин. Аммо ЎзАдан фарқли ўлароқ, уларда муаммолар кенгроқ тилга олинмоқда, илдизлари имкон қадар кўрсатиб берилишига интилиш бор.\nБитта мисолни келтириб ўтамиз. Президент иштирокидаги турли учрашувлар ҳақидаги мақолаларнинг ЎзА ва бошқа эркин электрон ОАВларда ёритилишида жуда катта фарқ мавжуд. Биргина ўтган йил якунларига бағишланган йиғилишнинг ёритилишига эътибор қаратишингиз кифоя.\nАлбатта, расмий агентлик ва хусусий сайтлар фаолиятининг ўзига хос жиҳатлари бор. Шунга қарамай, маълумот олиш борасида ЎзАнинг имкониятлари кенглигини ҳисобга олсак, агентликнинг бугунги ҳолати ҳали ҳам аянчлидир, деган хулосага келиш мумкин.\nХусусий электрон ОАВларнинг “майдонни кенгроқ олиш”га уринаётгани диққатга сазовор. Айниқса, Kun.uz сайтининг бу борадаги фаолияти эътиборга лойиқ.\nKun.uz сайтининг бир неча мақолалари шов-шув бўлди. Уларнинг баъзилари сайт томонидан тайёрланган, айримлари бошқа сайтлардан тезкорлик билан кўчириб босилган. Шунинг ўзиёқ Kun.uz эркинлик сари бошқалардан кўра кўпроқ интилаётгандек таассурот уйғотади.\nСамарқанддаги электр танқислиги ҳақида Nuz.uz дан кўчириб босилган мақола, биттагина кичкина маълумотни тақдим этишни ҳафталаб чўзган Марказий банк танқид қилинган муаллифлик мақоласи Kun.uz нинг бугунги интилишларини кўз-кўз қиладигандек кўринади.\nБундан ташқари, сўнгги вақтларда Kun.uz бир ишга қўл урдики, бу сўнгги йиллардаги ўзбек журналистикаси учун каттагина янгилик сифатида қабул қилинмоқда. Бу ўзгариш сайт мухбирларининг вилоят ҳокимлари билан юзма-юз интервьюлар уюштириш ҳаракатларидир.\nЯқинда бу ҳаракатларнинг илк маҳсули – Андижон вилояти ҳокими билан видеоинтервью эълон қилинди. Унда турли мавзулар кўтарилди, ҳоким вилоятни ривожлантириш, у ердаги муаммоларни ечиш, аҳолининг дардларини тинглаш каби масалаларда ўз нуқтаи назарини билдирди.\nНазаримизда, бу ўринда асосий жиҳат видеоинтервьюда кўтарилган масалаларда эмас, балки ҳокимнинг норасмий ОАВ вакили билан суҳбатлашганидадир. Чунки шу вақтгача ўзбек журналистикасида бундай ҳодисалар анқонинг уруғи мисол бўлиб келганди.\nЎзбек ОАВларида юз бераётган бу каби ўзгаришлар ҳақида кўп гапириш мумкин. Лекин бу ўзгаришларга сабаб нима, деган савол ўртага чиқиши табиий.\nГап шундаки, янги президент қудратга минар-минмас “халқ билан мулоқот қилиш” иштиёқи баландлигини баралла айта бошлади. У икки гапининг бирида “халқ давлат учун эмас, давлат халқ учун ишлаши керак”лигини таъкидламоқда.\nПрезидентнинг мана шундай умидбахш хатти-ҳаракатлари, раҳбарларни “олиб бориб олиб келаётгани” ортидан олий ҳокимият доираларида қандайдир мавҳумлик ҳукмрон сураётгандек таассурот пайдо бўлмоқда.\nБу мавҳумлик шароитида ҳукмрон доиралар вакиллари президент ўзи эълон қилган сиёсий курсини айни йўналишда давом эттирадими ёки аста-секин вазият яна аввалги ҳолатига қайтадими, деган савол қаршисида қолди.\nАммо бу саволнинг жавобини ҳозирча кўпчилик билмаяпти. Фикримизча, ўзбек журналистикаси мана шундай бир вазиятда лойқа ҳовуздан кенг денгизга чиқиш йўлини қидираётган балиқ каби ҳолатдадир. Гўёки ҳукмрон доиранинг ҳақиқат тўлқинлари йўлида қурган тўғонини имкон қадар емиришга интилмоқда.\nБироқ йиллар давомида халқ қонини зулукдек сўриб келган ҳукмрон доиралар ҳеч қаерда, ҳеч қачон осонликча ўлжасидан воз кечган эмас. Эркин матбуот зулуклар юзидаги пардани очиб ташлашини улар жуда яхши тушунади.\nШунинг учун журналистлар “энди матбуотга ҳам эркинлик берилди, аста-секин мақсадимизга етамиз”, деб чизиб берилган чегара доирасида “эркинлашиш” ўрнига дадил қадамлар қўйиб, ҳақиқий эркинлик учун ҳаёт-мамот жангига киришиши керак.\nЗеро, ҳақ олинур, берилмас!\ndata-title="Ҳақ олинур, берилмас!" data-description="Олдинги дайжестларимизда бир неча бор Ўзбекистонда расман рўйхатдан ўтган электрон оммавий ахборот воситаларида уйғониш эпкини эсаётгани, улар аввал умуман ..." data-image="https://eltuz.com/wp-content/uploads/2017/01/rasm2220.jpg" data-url="https://eltuz.com/asosiy-mavzular/198926/" data-services="facebook,odnoklassniki,twitter,telegram" data-counter="ig">\nШвед сиёсатчилари Мирзиёевга ишонч билдиришди\nШвециядаги SILK – Швед халқаро либераллар маркази 5 февраль куни ўзбек жамоатчилиги, швед дипломатлари, ҳуқуқ фаоллари ва сиёсатчилари иштирокида ...\nТуркия Каримов ўлимига таъзия билдирган илк давлат бўлди (видео)\nТаъзияни ТРТ давлат телеканали намойиш этди. “Ўзбек Президенти Ислом Каримов оламдан ўтди. Аллоҳ уни раҳматига олсин. Туркия Республикаси ўзбек ...


Рўзанинг танамизга таъсирини биласизми? (фото) » Ўзбекистон янгиликлари – Zamin.uz\nСўнгги йилларда Рамазон шимолий яримшар минтақасида ёз ойларига тўғри келмоқда (бу йил Рамазон Британияда 16 майдан бошланиши кутилмоқда). Бу ойлар давомида кундузи узоқроқ, об-ҳаво эса иссиқроқ бўлади.\nБу эса баъзи мамлакатлар, масалан, Норвегияда одамлар келаётган Рамазонда кунига 20 соатга қадар рўза тутадилар, деганидир.\nРўза тутиш соғлиқ учун фойдалими? Қуйида 30 кун рўза тутганингизда танангизда қандай ўзгаришлар юз бериши ҳақида билиб олишингиз мумкин.Ҳар йили Ер юзидаги миллионлаб мусулмонлар Рамазоннинг бир қисми сифатида 30 кун давомида кун чиққандан то қуёш ботгунга қадар рўза тутадилар.\nЭнг қийин қисм - илк икки кун\nТиббиёт нуқтайи-назаридан сўнгги овқатдан саккиз соат ёки шунга яқинроқ вақт ўтмагунга қадар танангиз «рўзадорлик ҳолати»га кирмайди. Бу вақт атрофида ичаклар овқатдаги озиқ моддаларни сўриб олиш жараёнини якунлаётган бўлади.\nОзиқ моддалар ичаклар орқали сўриб олингандан сўнг танамиз жигар ва мушакларда тўпланган глюкозадан қувват олишга ҳаракат қилади.\nРўзанинг сўнгги қисмларида, глюкоза тугагандан сўнг, танада йиғилган ёғ қувватнинг навбатдаги манбайи бўлиб хизмат қилади.\nТана ёғ билан озиқлана бошлаганда вазн ва холестерин миқдори камаяди, қандли диабетга чалиниш эҳтимоли пасаяди\nАммо қонда шакар миқдорининг тушиб кетиши ҳолсизлик ва ланжликка сабаб бўлади.\nРўза тутаётган пайтингиз бош оғриғи ва айланиши, кўнгил айнишини ҳис қилишингиз, нафасингиз сиқиши мумкин.\nБу вақтда танангиздаги очлик ҳисси ўзининг энг юқори чўққисига чиқади.\nСувсизланишдан эҳтиёт бўлинг - 3-7-кун\nТанагиз рўза тутишга мослаша борган сари ёғлар чўкиб, қондаги шакарга айланади. Рўза тутиш давомида йўқотилган суюқлик миқдори ифторлик ва оғиз ёпиш орасида қайта тўлдирилиши лозим. Акс ҳолда терлаш ҳисобига тана сувсизланиб қолади.\nИстеъмол қилинаётган таомларда углевод ва ёғлар каби қувват берувчи моддалар етарли даражада бўлиши зарур. Шунингдек, озиқ моддалар, жумладан, оқсиллар, тузлар ва сувнинг истеъмол қилинаётган таомдаги миқдори ўзаро мувозанатда бўлиши ҳам муҳим.\nРўза тутишга ўргана бошлайсиз - 8-15-кун\nУчинчи босқичга келиб, танангиз рўза тутишга тўла ўрганиб қолгандан сўнг кайфиятингизда ҳам яхши ўзгаришлар пайдо бўла бошлайди. Кембриждаги Адденбрук касалхонасининг анестезия ва интенсив даволаш бўлими консултанти бўлиб ишловчи доктор Разин Маъруфга кўра, рўза тутишнинг бошқа афзалликлари ҳам мавжуд.\n"Одатий турмуш тарзида биз юқори калорияли овқатлар тановвул қиламиз ва бу ҳол танамизнинг баъзи вазифаларни, масалан, ўзини-ўзи қайта тиклаш амалиётини адо этишида ҳалал беради".\n"Рўза тутиш давомида анчайин енгиллашган тана бошқа функцияларга ўз эътиборини қаратиш имконига эга бўлади. Шундай қилиб, рўза тутиш тананинг ўзини-ўзи даволаш хусусиятлари, шунингдек, инфекцияларга қарши курашиш қобилиятига ҳам ижобий таъсир кўрсатади".\nИчни тозалаш - 16-30-кун\nРамазоннинг сўнгги қисмида танангиз рўза тутишга бутунлай кўникиб бўлади. Бу вақтга келиб йўғон ичак, жигар, буйрак ва териларда тозаланиш жараёни бошланиб кетади.\n"Рўза тутиш орқали ўз-ўзини тозалаб олган органлар ўзининг фаолиятини тўлиқ тиклаб олади. Хотирангиз ва диққатни жамлаш қобилиятингиз яхшиланиб, ўзингизни бардам сеза бошлайсиз", -дейди доктор Маъруф.\n"Танангиз қувват олишда оқсилларга қарам бўлиб қолмаслиги керак. Бу манзара тана ўзига хос 'очлик ҳолати'га кирганда ва мушаклардан қувватлана бошлаганда юзага келади ҳамда бир неча кундан бир неча ҳафтага қадар давом этади".\n"Рамазон рўзаси фақат кун чиққандан ботганга қадар давом этгани сабабли бизда танамизни қувватга бой озуқалар ва ичимликлар билан тўлдириб олишга етарлича имкон бўлади. Бу мушакларни қуриб кетишдан сақлайди. Бундан ташқари вазн ташлашга ҳам ёрдам беради".\nШундай қилиб, рўза тутиш соғлиқ учун фойдалими?\nДоктор Маъруф ҳа, дейди. Аммо баъзи нарсаларни эътиборга олиб қўймоқ зарур.\n"Биз тановвул қилаётган таомларимизга эътиборни оширганимиз сабабли рўза тутиш соғлиқ учун фойдали. Бироқ бир ойлик рўза фойдали бўлсада, уни давомий тутиш тавсия этилмайди".\n"Давомий рўза тутганда танангиз ёғни еб бўлиб, қувват олиш учун мушакларга эътибор қарата бошлайди. Бу эса яхши эмас".\nДоктор Маъруф Рамазондан ташқари пайтларда қисқа рўза ёки 5:2 форматдаги парҳез (ҳафтада икки кун рўза тутиш, қолган кунлари осон ҳазм бўладиган таомлар ейиш) тутиш ойларга чўзиладиган рўзага яхши муқобил бўлади, дейди.\n"Рамазон рўзасида ҳар куни қувватга бой озуқа истеъмол қилишга эътибор бериш зарур. Шундагина танангиз ҳаёт учун муҳим бўлган мушак тўқималарини еб юбормайди".\nБош саҳифа » Ҳаёт тарзи » Рўзанинг танамизга таъсирини биласизми? (фото)\n08:57 Намоз ўқимаган кишининг рўзаси қабул қилинадими?\n00:00 Рўза – руҳ шифоси


Интим видеони тарқатмаслик учун $2 минг талаб қилган товламачи ... - UzNews.uz\n25 февраль, 11:45 1044 0\nҚўқонлик йигит бу ҳақда вилоят ИИБга мурожаат қилди. 25 ёшли аёл тезкор тадбирда қўлга олинди.\nЖорий йилнинг 22 февраль куни Фарғона вилоятида ИИБга Қўқон шаҳрида яшовчи фуқаро Т.М. Хўқандий мавзесида яшовчи “Барно” ўзи билан бирга жинсий алоқа қилганлиги ҳолати туширилган видео борлиги ва уни ўчириб ташлаш учун $2 минг талаб қилаётганини маълум қилди.\n“Барно” ўз талаби қондирилмаса, видеони тарқатиб, Т.М.ни яқинлари олдида шарманда қилиш билан қўрқитади.\nЎтказилган тезкор тадбирда Қўқон шаҳар Хўқандий мавзесидаги кўп қаватли уйларнинг бири олдида ўзаро келишилгандек “Барно” исмли аёл ва унинг вояга етмаган жияни Ш.Р.лар биргаликда товламачилик йўли билан фуқаро М.Т.дан $2 мингни олган вақтида далилий ашёлар билан қўлга олинган.\nДастлабки ўрганишлар давомида “Барно” Қўқон шаҳрида яшовчи 25 ёшли Қ.О. эканлиги маълум бўлди. Ҳозирда ҳолат бўйича суриштирув ишлари давом этмоқда.


“Бунақа лидер одамнинг партиясида бўлишни ҳеч қачон хоҳламаган бўлардим” – Расул Кушебаев Алишер Қодировнинг таклифи ҳақида. МТДП Марказий кенгаши ЎзЛиДеПдан “калтабин баёнот”ни изоҳлашни сўрамоқда (видео) - EFFECT.UZ\n“Бунақа лидер одамнинг партиясида бўлишни ҳеч қачон хоҳламаган бўлардим” – Расул Кушебаев Алишер Қодировнинг таклифи ҳақида. МТДП Марказий кенгаши ЎзЛиДеПдан “калтабин баёнот”ни изоҳлашни сўрамоқда (видео)\n. 20:20 | 31.07.2021\n29 июль куни Олий мажлис Қонунчилик палатаси депутати Расул Кушербаев ҳамда Effect.uz мухбири YouTube ижтимоий тармоғи орқали жонли эфирда мулоқот қилишди. Effect.uz мухбири Кушербаевга:\n“Бир пайтлар Қодиров сизни “Миллий тикланиш” партиясида кўришни хоҳлаган. Сиз нега унинг таклифини қабул қилмагансиз?” – дея савол берганида депутат қуйидагича жавоб берди:\n“Чунки, мен приципларимни ўзгартирмайман. Мен бир жойда кетдимми, шу билан кетаман. Мен ярим йўлда у ёққа, бу ёққа ўтиб, депутатлигимни сақлаб қолиш учун нима шарт бўлса бажарадиган одам эмасман. Мен шу ЎзЛиДеПга кирдимми, тўғри, ўзимизни партияни ичида ҳам баъзан тушунмовчиликлар бўлади, баъзи ишларимни партиядагилар маъқулламайди. Яъни, баъзан фикрларим партияга ҳам қарши кетиб қолиши мумкин. Менинг борим шу, агар ЎзЛиДеП мени хоҳламаса, марҳамат унинг имконияти бор сафдан чиқариш ҳаракатини қилишга. Лекин асосий ғояларини қўллаб қувватлаганман ва маъқул деб билган ишларимни қилганман. “Миллий тикланиш” мени таклиф қилди деб ўтиб кетавериш менимча нотўғри бўлса керак. Сиёсий ирода деган нарсалар бор. У партиядан бу партияга ўтаверадиган инсонларни сиёсий беқарор одамлар деб ҳисоблайман. Таклиф учун хурсанд бўлганман. Аммо тўғри қилган эканман рад қилиб, чунки бунақа ЛИДЕР одамнинг партиясида бўлишни ҳеч қачон мен хоҳламаган бўлардим. Кейинги ҳаракатларининг орқасидан…” – деди Кушербаев.\nEffect.uz мухбири Кушербаевга: “Диний эркинлик бўйича қонун муҳокамасида залда қатнашмаган экансиз? Бундан келиб чиқадики, сиз ёлғончимисиз? Агар сиз иштирок этганингизни тасдиқлай олсангиз Қодиров ёлғон гапирган бўлиб чиқадими? Асл ҳақиқатни эшитсак?” – дея савол берганида депутат қуйидагича жавоб берди:\n“Балони епди. Қанақасига қатнашмаган бўлишим мумкин? Айнан ўша қонун муҳокамасида залда ўтириб, у билан тортишганман. Дониёр Ғаниев билан мен битта томон бўлганмиз, у эса бизга қарши турган. Диний таълимни сал эркинлаштириш масаласи бор эди ўша ерда. У қарши бўлган “террористлар” кўпайиб кетади, бошқа деб. Биз эса истаган инсон диний муассасаларда эркин таълим олсин дедик. Қодиров эса фақат диний идора ходимлари ўқиши кераклиги лозимлигини таъкидлади. Йўқ, сал эркинлаштиришимиз керак. Қанақа мантиқсизлик бу дея Дониёр иккаламиз у билан қаттиқ тортишганмиз. Алишер ака эса бизга қарши чиққан. Ўша пайтда мен залда бўлмай қаерда бўлган эканман? Уни бутун Олий Мажлис билади-ку, ахир? Бир қанча журналистлар ҳам бўлган бўлиши мумкин. Ўша ерда ўтирган инсонни “йўқ эди” дейиш бу қип-қизил ёлғон-ку…\nКейин ўша қонуннинг қанча муҳокамаларида иштирок этиб юрдим. Адлия вазирлигининг мутахассислари бор эди. Улар билан муҳокама қилдик. Туриб-туриб, бу залда йўқ эди дейиш… Тавба қилдим. Менинг обрўйимни тушуришнинг бошқа йўллари бўлиши мумкин. Аммо ҳақиқатга яқин йўлдан фойдаланиш керак. Мен билаб турибман унинг бош мақсади мени обрўсизлантириш ва шу орқали ўзларига эътиборни жалб қилиш. Лекин буни ёлғон ишлатиб қилиш керак эмас. Тўғри, камчиликларим кўп бўлиши мумкин. Бироқ, менга мос бор ҳақиқатларни, камчиликларни айтиш керак-да. Унақа, қилиб оммани алдаш керак эмас. Яна бир гап, катта партиянинг раисига хос ишми оммани алдаш?!” – деди Кушербаев.\nЭслатиб ўтамиз, Расул Кушербаев “ЎзЛиДеПда Бош вазир Абдулла Арипов шунингдек, Актам Ҳаитов ҳам бор. Битта қизиқ савол туғилаяпти, нима учун улар қолиб кимсан “Миллий тикланиш”нинг раиси Алишер Қодиров сизга “тош” отишга уринмоқда?” деган саволга: “Уларга тош отиб кўрсинчи? Икки карра икки-ку. Масаласини ҳал қилиб қўяди. Президентга тош отиб кўрсин ёки бош вазирга… Қани кўрайлик. Уларга эмас менга “ташаяпди”. Нима менинг қўлимда милиция бормидики, йўлга солиб қўядиган ё бошқа куч бормиди? Қолганларга қилиб кўрсин қани? Уларда таъсир кўрсата олиш имконияти бор, менда эса бундай ваколат йўқ. Оддий депутатман. Аммо менгаям нималарнидир гапириш орқали катта шовқин-сурон кўтарса бўлади. Қолганлар билан ҳам шундай. Аммо унинг акс садоси яхшигина бўлади? Мен нима қила оламан?” – дея жавоб берган эди. Бунинг ортидан МТДП Марказий кенгаши “ЎзЛиДеП – депутат Р.Кушербаевнинг Ўзбекистонни сиёсий обрўсига путур етказадиган, одамларни чалғитишга хизмат қиладиган масъулиятсиз ва калтабин баёнотини изоҳлаши керак” деган талабни қўйди.\nБундан ташқари, “Ҳақиқатан ҳам Алишер Қодиров айтгани сингари “популист”мисиз?” – дея савол берилганида депутат Кушербаев қуйидагича жавоб берди:\n“Мен оддий ҳамма қатори одамман. Кўпчиликка ёқмаган нарса менгаям ёқмайди, кўпчиликка ёққан нарса менгаям ёқиши мумкин. Шунақа одамман. А энди, шундан келиб чиқиб, мен кўпчиликка ёқмаган нарсани айтаётганим популистликка кирса, марҳамат ким нима деса деяверсин. Лекин, мен қилган ишнинг ўндан бирини аввал қилиши керак. Тўғриси, бир нарсани қойил қилмасдан туриб, орқадан гапириш умуман нотўғри.\nАлишер ака кўп ишларимни билмас экан, билмаса билмасин. Мен уларни мақтаниб айтаверишим керак эмас. Менинг сайлов округимдаги одамлар жуда яхши билади, кўриб турибди. Мен уларга ўхшаб “Мерседес”да юрмайман. Алоҳида катта кабинетда бир ўзим ўтирмайман. Менга умуман бундай қилиш керак эмас. Керак бўлса, давлат берган имтиёзлардан ҳам кечиб юборганман.\nБитта хизмат уйини олиб қолганман. Чунки, виждоним қийналади. Менинг иш берувчиларим яъни, сайловчилар қандай аҳволдалигини кўриб турибман. “шикарный” шароитларда юриб у “популист” ҳеч нарсани қилмайди дейдиган одам бўлиш учун билмадим қандай бўлиш керак? Инсофни ўзига берсин ҳаммани” – деди Кушербаев.\nЯна бир катта воқеилик шундан ибортки, дебат масаласидаги сўровга Кушербаев ҳамда Қодиров бирдек рози эканликларини билдиришди.\nTeglar:Адолат қалқони, Расул Кушербаев, ЎзЛиДеП\nТокио-2020: Ўзбек палови Токио Олимпиадасида


Бензема бўлмаса ким? «Олтин тўп»га муносиб яна 10 футболчи\nФранцуз ҳужумчиси рақобатдан ташқаридек кўринмоқда, ушбу мукофот учун яна қайси футболчилар даъвогар бўлиши мумкин?\nОхирги «Олтин тўп» топшириш маросими ўтказилганидан буён уни олиш мезонлари ўзгарди: энди футболдаги энг нуфузли индивидуал соврин календар йили якунларига кўра эмас, балки мавсум якунларига кўра топширилади. France Football нашри бу йилги соврин учун даъвогар футболчилар рўйхатини 12 август куни эълон қилади. Совринни топшириш маросими эса Қатардаги мундиал бошланишидан олдин, 17 октябрь куни ўтказилади.\nШубҳасиз, асосий фаворит Карим Бензема, аммо француз ҳужумчисидан бошқа муносиб футболчилар ҳам бир талай.\n10. Кристофер Нкунку, 24 ёш\nКристофер Нкунку. Фото AFP\nНкунку «Лейпциг» учун энг яхши мавсумини ўтказди. Бундеслиганинг 34 ўйинида ушбу француз футболчиси 20 гол урган ва 13 голли узатма муаллифи бўлган, Чемпионлар лигасида эса — етти гол ва бир ассист. Унинг Германия Кубоги финалида «Фрайбург» дарвозасига урган жавоб голи ўйинни овертаймгаолиб ўтди ҳамда лейпцигликлар якунда пенальтилар сериясида ғолиб чиқишди. Ҳавбекнинг ақл бовар қилмас парвози мураббийларнинг қунт билан ишлаши ( «Лейпциг»да сўнгги вақтларда бир неча бор мураббий алмашди) самарасидир. Юлиан Нагелсманн даврида Нкунку универсал футболчига айланди: яримҳимоя ва ҳужумда турли позицияларда ўйнашни ўрганди — «ўнлик» ҳам, «саккизлик» ҳам ва вингер бўлиб ҳам.\nЖесси Марш бошқаруви даврида шериклари билан уйғунликда ҳаракатланиш ва вазиятлар яратиш борасида маҳоратини оширди, шунингдек физик жиҳатдан камол топди — бу ўсиш яккакурашларда, айниқса иккинчи қаватдаги ҳаракатларда яққол кўринади. Доменико Тедеско келгач француз марказий форвард позициясига мустаҳкам ўрнашди: Нкунку ҳужумларни якунлаш бобида кучайди, жарима майдони ичида ўткир ҳаракатлар қила бошлади ва ниҳоят майдоннинг учинчи қисмида ўз дриблингларидан фойдалан бошлади. Ҳозирданоқ ушбу ҳавбек учун топ-клублардан иборат узун навбат ҳосил бўлгани ажабланарли эмас. Fichajes маълумотига кўра, Нкунку учун курашда «Интер», «Манчестер Юнайтед», «Арсенал» ва «Милан» клублари қатнашмоқда.\n9. Эдуар Менди, 30 ёш\nЭдуар Менди. Фото AFP\n«Челси» қаторасига бир неча мавсум давомида дарвозада Кепа Аррисабалагининг ишончсиз ўйинидан азият чекди. Испаниялик дарвозабонга катта умидлар боғланганди, унинг трансфери учун улкан маблағ (80 миллион евро — дарвозабон учун тўланган рекорд сумма) сарфланганди. Аммо, кучли босим туфайли руҳий тушкунликка тушиб қолган Кепа ундан чиқа олмади.\n«Ренн»дан Мендини сотиб олиб, кўплар узоқ муддатга дарвозабон масаласини ёпишди. «Челси» сенегаллик посбоннинг дебют мавсумида Чемпионлар лигасида ғолиб чиқди ва АПЛда топ-4 дан ўрин олди. Якунланган мавсумда ҳам Менди юқори савияда ўйин намойиш этишда давом этди. У бир ўйинда ўртача биттадан кам гол ўтказган. Сенегал термаси билан Менди Африка Кубогида ғолиб чиқди, «Челси» билан клублар ўртасидаги жаҳон чемпионатида (Англия Лигаси кубоги ва Англия Кубогида финал). Бу совринлар энг нуфузлилари эмас, аммо дарвозабонга «Олтин тўп» учун курашда кўплаб очколарни олиб келади.\n8. Сон Ҳён Мин, 29 ёш\nСон Ҳён Мин. Фото Reuters\n«Тоттенҳэм» сўнгги йилларда жиддий инқирозни бошдан кечирди. 2018/19 йилги мавсумда Чемпионлар лигаси финалида ўйнаган инглизлар юқори даражани сақлаб қола олишмади. Ўйин сифати ёмонлашиши, етакчилар кетиши мумкинлиги билан боғлиқ интригалар, раҳбарият ва мураббийлар ўртасидаги тушунмовчиликлар — буларнинг бари лондонликларни чуқур инқирозга учратди.\nТрансферлар учун камтар бюджетдан оқилона фойдаланиб келган Маурисио Почеттинодан кейин «шпорлар»ни Жозе Моуриньо ва Нуну Эшпириту Санту бошқарди. Аммо ҳимоявий услубга эга бўлган бу португалиялик мутахассислар ҳужумкор ўйин борасида деярли иш олиб боришмади. Шу туфайли жамоани икки етакчи — Ҳарри Кейн ва Сон Ҳён Мин ўзи етаклаб юришига тўғри келди. 2019/20 ва 2020/21 йилги мавсумларда бу форвардлар бутун жамоа футболчиларидан кўпроқ гол уришди.\nАммо «шпорлар» бошқарувига Антонио Конте келгач, Кейнда пасайиш бошланди - у ўтган ёзда «Сити»га трансфери барбод бўлганидан кейин тушкунликка тушган ва узоқ вақт давомида аввалги спорт формасини тиклай олмади. Шунинг учун биринчи планга Сон чиқди. Кореялик ҳужумчи «Тоттенҳэм» сафидаги энг яхши мавсумини ўтказди: мавсум якунларига кўра ҳужумчи АПЛнинг 35 ўйинида 23 гол урди ва етти ассистни ўз ҳисобига ёзиб қўйди ҳамда Муҳаммад Салоҳ билан бирга турнирнинг энг яхши тўпурарига айланди — у «шпорлар»нинг чемпионатдаги барча голларининг 40 фоизидан ортиғида иштирок этган. Агар форвард шундай ўйнашда давом этса, «Олтин тўп»ни қўлга киритиш учун реал имкониятларга эга бўлади.\n7. Лука Модрич, 36 ёш\nКарло Анчелоттининг «Реал»и — уникал жамоа. Мадридликлар мавсумга жиддий трансферларсиз киришганди (эркин агент сифатида келган Давид Алабани ҳисобламаганда) ва таркибни кучайтириш устида иш олиб борилмади.\nШунинг учун жамоани эски етакчилар олға бошлашда давом этишди. Улардан бири — Лука Модрич. Сентябрда 36 ёшга тўладиган хорватиялик майдон марказида рақибларни ўз атрофида югуртиришда давом этмоқа. Баъзида ҳавбек орқароққа қайтади ва тўпни олдинги чизиққа олиб чиқади, аммо кўпинча максимал даражада юқори позицияда жойлашади ва тўпни айлантириш ва узун узатмалари орқали рақиб ҳимояси пароканда қилади.\nМодричнинг майдон маркази бўйлаб реактив ҳаракатланиши «қаймоқранглилар» жамоавий тузилмасидаги камчиликлар ўрнини тўлдиради ва асосий кучларни рақиб ҳимояланадиган ҳудудга ташлаш имконини беради. Ҳозирда қайта қуриш жараёнида турган «Реал» тўп ҳаракати учун ҳам, чизиқлар орасидаги ўйин учун ҳам жавоб бера оладиган, шу билан бирга бутун ўйин мобайнида чидамлилигини йўқотмайдиган футболчига эҳтиёж сезади. Модрич эса айнан шундай футболчидир.\nУнинг шарофати билан «Реал» бутун чемпионатни хотиржам ўтказди, якунда ла лигада ғолиб чиқди ва плей-оффдаги мураккаб ўйинлардан ўтиб ЕЧЛ финалига чиқди. 2018 йилда Модрич жаҳон чемпионатидаги ёрқин ўйини эвазига «Олтин тўп» қўлга киритганди. Бу сафар у яна реал номзодлар сафида.\n6. Фил Фоден, 21 ёш\nФил Фоден. Фото Reuters\nПеп Гвардиола бошчилигидаги «Манчестер Сити» кўп йиллардан буён жаҳон аренасида мутлақ етакчи бўлишга интилмоқда ва бу сафар ҳам жамоа идеалга яқин келди. «Шаҳарликлар» ҳар қандай рақибга қарши ўз футболини намойиш этишга интилмоқда: тўп ва ҳудудлар назорати, рақибни прессинг орқали майдоннинг иккинчи қисмида қамаб қўйиш, аниқ режалаштирилган ҳужумлар орқали футболчилар бир-бирини қулай зарба бериш позицияларига чиқариши ва ҳоказо.\nБундай услубда ўйнашда Гвардиолага унинг севимли футболчиларидан бири — Фоден ёрдам бермоқда. «Бу йигитча ўсмоқда. У ҳар сафар олдинга қадам ташламоқда. Ҳозирда унинг ўйинимизга таъсири улкан даражада. У тўпсиз ҳолатда ҳам тажовузкор ва жиддий футболчига айланади. Шундай йигитлар борки, уларни 19-20 ёшида ҳам тўхтатиб бўлмайди. Айримлар 29-30 ёшда ҳам бундай бўла олмайди. Ҳозирнинг ўзида, айниқса сўнгги ўйинларда Фил шундай муҳим футболчи бўлди. Майдоннинг рақиб дарвозаси жойлашган қисмида у ўйинга жиддий таъсир ўтказади», — дея ҳавбекнинг ўйинидан ҳайратини яширмайди мураббий.\nЮлдузли шерикларидан фарқли ўлароқ, Фоденнинг кўрсаткичлари камтаргина — унинг ҳаракатларини статистика билан таърифлаш қийин. Англиялик футболчининг асосий маҳорати шундаки, у майдон бўйлаб ақл билан жойини ўзгартириб ҳаракатланади, макон ва вақтни тўғри ҳис қилишидан фойдаланади, рақибларни ўзига жалб этиб, шерикларига бўш ҳудудлар яратади ва уларга эркин югуриш имкониятини беради. Унинг кўзга ташланмас ҳаракатлари эвазига «Сити» тўпни тезроқ ҳаракатлантиради ва буни имкон қадар вертикал бажаришга интилади. Фоденга ҳам, бутун жамоага бўлгани каби, бироз прагматизм етишмаяпти, аммо у мавсум давомидаги ўйини билан қандайдир мукофотга лойиқ.\n5. Роберт Левандовски, 33 ёш\n«Олтин тўп» — Роберт Левандовски учун ҳақиқий драма. У икки йил олдин бу совринни ўзиники қилиши керак эди, ўшанда у Германия чемпионатида 31 ўйинда 38 гол урган ҳамда «Бавария» билан бир йилда бешта соврин қўлга киритганди, аммо France Football пандемия туфайли мукофот топширмади.\nКейинги мавсумни Левандовски янада яхши ўтказди, бундеслигада 41 гол ва 7 ассист муаллифи бўлди. Аммо бу сафар полшалик футболчини жамоаси мукофотдан қуруқ қолдирди — «Бавария» Чемпионлар лигасини чоракфиналдаёқ тарк этди, Полша термаси эса Европа чемпионатида гуруҳдан ҳам чиқа олмади. «Олтин тўп» эса Аргентина билан Америка Кубогида зафар қучган Лео Мессига насиб этди.\nАммо бу йилда баҳолаш мезонлари ўзгарди: биринчи навбатда индивидуал ютуқлар ҳисобга олинади, совринлар эса иккинчи даражали аҳамиятга эга бўлади. Левандовскининг якунланган мавсумдаги кўрсаткичлари ҳам юқори (Бундеслиганинг 34 ўйинида 35 гол ва 3 голли узатма), шундай экан, поляк футболчиси мукофот учун курашиш имкониятига эга.\n4. Винисиус Жуниор, 21 ёш\nВинисиус Жуниор. Фото Reuters\nВинисиус «Реал»га тўрт йил муқаддам «Фламенго»дан ўтганди. Трансфер қиймати 45 миллион еврони ташкил этган. Кўплаб мутахассислар бу 17 ёшли йигитча учун жуда кўплик қилишини айтишганди ва дастлабки вақтларда уларнинг хавотирлари ўринли бўлиб чиқди.\nБразилиялик вундеркиндга тажриба етишмаётгани яққол кўриниб турарди — жарима майдонига яқинлашар экан, Жуниор ўзини йўқотиб қўяр ва тўпни нима қилишни билмасди, шу туфайли кўп ҳолларда у ёки дриблингга берилиб, тўпни йўқотар ёки ортга қайтишга мажбур бўлар, натижада кескинлик йўқоларди. Якунланган мавсумда эса барчаси ўзгарди.\nЖамоага Карло Анчелотти келгач, Винисиус янги одамга айланди — у рақиб ҳимоячилари ортига хотиржамлик ва ишонч билан югуришни, жарима майдонидаги шерикларини вақтида кўриб, тўпни зарба йўлига ташлаб беришни, асосийси — тўпдан ўз вақтида қутулишни ўрганди. Вингер Испания чемпионатида 17 гол уриб, 10 голли узатма муаллифи бўлди, Чемпионлар лигасида — уч гол уриб, олти ассист амалга оширди. Агар бразилиялик футболчи «Ливерпул» билан ўйинда жуда кучли ўйин намойиш этиб юборса, у «Олтин тўп» учун асосий даъвогарлардан бирига айланади.\n3. Кевин де Брюйне, 30 ёш\nКевин де Брюйне. Фото Reuters\n«Манчестер Сити» — муайян бир футболчига боғлиқ бўлмаган жамоадир. Гвардиола шундай тизим қилганки, ҳар бир футболчини бошқаси алмаштириши мумкин — айнан шу сабаб туфайли «шаҳрликлар» узоқ давом этувчи турнирларда жуда яхши иштирок этишади.\nАммо «Сити» таркибида ҳеч қандай комбинацияларсиз ўзи гол уюштира оладиган бир футболчи бор. Гап албатта Кевин де Брюйне ҳақида бормоқда. Бельгиялик футболчининг энг яхши сифатлари — узоқдан бериладиган зарбалар, ҳар қандай масофага етказиб бериладиган узатмалар (жумладан стандарт вазиятлардан), бошланғич тезлик олиши, тўпни ўзи билан олиб юриши. У — инглизлар жамоасининг ўзига хос жокеридир: жамоа ўйини чиқмаётганида, футболчилар тўпни ҳавбекка топширишади ва у ўзининг юқори футбол интеллекти билан якка ўзи ҳужумни ташкил этади.\nДе Брюйне аввалги мавсумларда ҳам шундай футбол намойиш этган, аммо якунланган мавсумда унинг жамоага таъсири янада ўсди. У — «Сити»да голлар бўйича, зарбадан олдинги узатмалар бўйича, муҳим узатмалар бўйича, ўртача бир ўйинда берилган узатмалар сони бўйича ва яратилган голли вазиятлар бўйича пешқадам, ассистлар сони бўйича эса иккинчи. Бельгиялик расман чап «саккизлик», заруратга кўра вингер жойига ўтиши, «ўнлик» ва ҳатто алдамчи «тўққизлик» бўлиши мумкин. «Сити» яққол ҳужумчисиз майдонга тушадиган ўйинларда де Брюйненинг роли янада муҳимлашади.\n1-2. Садио Мане, 30 ёш; Муҳаммад Салоҳ, 29 ёш\nМуҳаммад Салоҳ ва Садио Мане. Фото Reuters\n«Ливерпул»нинг Салоҳ — Фирмино — Манедан иборат ҳужум чизиғи футбол тарихидаги энг яхшиларидан бири бўлиб қолади. Вақтининг кўп қисмини форвардларнинг ҳар бири билан алоҳида ишлашга сарфлаган Юрген Клопп уларни техник жиҳатдан ҳам, тактик томонлама ҳам кучайтирган.\nВақт ўтган сари Фирминонинг ўйини бироз пасайгандек (гарчи у ҳамон прессинг ва жамоавий ўйинда катта иш баражараётган бўлса-да), Мане ва Салоҳ эса биринчи планга чиқиб қолган. Мисрлик футболчи ҳам, сенегаллик ҳам айнан «Ливерпул»даги ўйини билан барча томонидан эътироф этила бошланди.\nБу мавсумда улар янада кўпроқ диққат марказида бўлишди. Салоҳнинг кўрсаткичлари юқорироқ — АПЛнинг 34 ўйинида 22 гол ва 13 голли узатма. Аммо Мане ҳам қолишмайди — чемпионатнинг 33 ўйинида у 15 гол уриб, икки голли пас муаллифи бўлди. Қолаверса, Мане етакчилигидаги Сенегал аввалига Африка Кубогида Мисрни мағлуб этди, кейин ЖЧ-2022 йўлланмаси учун ҳал қилувчи ўйинда мисрликлар устидан ғалабага эришилди. Агар «Ливерпул» Чемпионлар лигасида ғолиб чиқа олса, бу икки футболчидан бирида Бенземани совриндан маҳрум этиш учун реал имконият юзага келади.


СОЛИҚ ЮКИ ЕНГИЛЛАШЯПТИМИ?\nСолиқ қонунчилигида қандай ўзгартириш ва янгиликлар бўлди? Тадбиркорларга қандай имтиёзлар берилмоқда? Молк-мулк солиғи ҳақиқатдан ҳам ошдими?\nПрезидентимизнинг 2017 йил 29 декабрдаги «Ўзбекистон Республикасининг 2018 йилги асосий макроиқтисодий кўрсаткичлари прогнози ва Давлат бюджети параметрлари тўғрисида»ги қарори қабул қилинди. Солиқ ва бюджет сиёсатининг 2018 йилга мўлжалланган асосий йўналишлари қабул қилингани муносабати билан бир қатор қонун ҳужжатларига ўзгартиш ва қўшимчалар киритилди.\nУнга биноан, фойда ва ободонлаштириш ҳамда ижтимоий инфратузилмани ривожлантириш солиқлари бирлаштирилди. Илгари фойда солиғи ставкаси 7,5 фоиз, ободонлаштириш ва ижтимоий инфратузилмани ривожлантириш солиғи ставкаси 8 фоизни ташкил этган. Эндиликда ушбу солиқ ставкаси аввалги 15,5 фоиз ўрнига 14 фоиз қилиб белгиланди ҳамда чегириладиган харажатлар таркиби кенгайтирилди.\nСолиқ кодексининг олти моддасига ўзгартириш киритилиб, юридик шахслар учун мол-мулк солиғи объектидан кўчар мулклар чиқарилди. Солиқ кодексининг тегишли 3 моддасига киритилган ўзгартириш ва қўшимчаларга асосан, жисмоний шахсларнинг мол-мулкига солинадиган солиқ кадастр қийматидан келиб чиқиб ҳисобланиши ҳамда солиқнинг асосий ставкаси кадастр қийматига нисбатан 0,2 фоиз (2017 йилда 1,7 фоиз эди) миқдорида ва солиқ ҳисоблашда кадастр қиймати 42 миллион сўмдан (2017 йилда 3 миллион сўм) кам бўлмаслиги белгиланди.\nКадастр қиймати мавжуд бўлмаганда солиқ ҳисоблаш учун Тошкент, Нукус шаҳарлари ва вилоят марказларида 210 миллион сўм ҳамда бошқа шаҳарларда ва қишлоқ жойларда 90 миллион сўм миқдорида мол-мулкнинг шартли қиймати ўрнатилди.\nШу билан бирга, солиқ юки 2018 йилда кескин ошиб кетмаслиги учун кадастр қийматига асосан ҳисобланган солиқ суммаси 2017 йилгига нисбатан 20 фоиздан кўп бўлмаслиги белгиланди.\n14:26, 10.01.2019 ✔39\n17:26, 27.12.2018 ✔60\n09:23, 21.12.2018 ✔74\n✔ 39  14:26, 10.01.2019\n✔ 60  17:26, 27.12.2018\n✔ 74  09:23, 21.12.2018\nЯнги йилга янгича совға\nЯнги йил байрамини ҳамма орзиқиб кутади. Хаёлан қандайдир мўъжизалар рўй беришини, совғалар олишни истайди. Шундай вақтда одамлар бир-бирини хурсанд қилишга, ўзаро меҳр улашишга ҳаракат қилишади. Айниқса, кўнгли ярим, эътиборга муҳтож кишиларга яхшилик қилиш жуда хайрли иш.\n✔ 79  09:22, 21.12.2018\n✔ 72  09:08, 21.12.2018


Қиш фасли – мўминнинг баҳори туркумидан (1-мақола) | Azon.uz - Ахборот-таҳлилий портал\n23:00 05.12.2017 1413\nМана, жонажон диёримизга қиш фасли ҳам кириб келди. Кунлари қисқа, тунлари узун – қиш. Ушбу фаслда кечаларнинг узайиши бошқа вақтларда қилолмаган солиҳ амалларни бажаришимиз учун қулай фурсатлар: оила аъзоларимиз билан суҳбатлашиш, яқинлар ва қариндош-уруғлар ҳолидан хабар олиш, китоб ўқиш каби имкониятларни беради.\nҚишда одамлар кўпроқ намоз ўқишга, рўза тутишга мойил бўлади. Қиш қазо намозларини ўқишга ҳам жуда қулай фасл ҳисобланади. Чунки куннинг иссиғида одам кўп намоз ўқий олмайди: иссиқ танасини ланж қилади ва саждага борганда бошига кўп қон қуйилгандек туйилиб, одам оғирликни ҳис қилади. Аммо қишда ундай эмас.\nҒайратли кишилар қишнинг узун тунлари таҳажжудга ҳам туради. Сокин тун бағрида роҳатланиб таҳорат олади, намоз ўқийди, Қуръон тиловат қилади. Ҳамма уйқуда, фақат Аллоҳ ва обид сўзлашмоқда – обид роз айтмоқда, Аллоҳ таоло тингламоқда.\nБанда ширин уйқуни енгиб тургани учун Аллоҳ ундан бир дардни кўтаради; таҳорат олиб танаси енгил тортганда, унга соя солиб келаётган яна бир дардни аритди; намоз ўқиб руҳи енгил тортганда эса ҳаммасини жамлаб уни касалликдан фориғ этди; қалбини эса қурумдан тозалади, кўнгли юмшаб кўзидан оққан ёш қалбидаги қурумларни ювиб кетди. Жисми ва руҳи покланган инсонга файз эшиклари очилди. У Қуръони каримни ўқир экан, муқаддас Китобнинг ҳар бир ҳарфи унга мўъжиза бўлиб кўрина бошлайди. Чунки Аллоҳ таолонинг фаришталари бу банда ҳаққига ўша ҳарфлар миқдорича истиғфор айтди.\nҚазо рўзаси бор кишилар ва нафл рўзаси тутишни ният қилганлар ҳам қишда рўза тутишга уринади. Чунки қишда кундузлари қисқа бўлади, бир зумда қоронғу тушади. Аммо бу асосий сабаб эмас. Асосий сабаб шундаки, тунда вақтида уйқуга ётган мўмин тун узунлиги боис саҳар вақтига келиб уйқуга тўйиб туради. Юқорида айтилган ибодатларни қилганидан сўнг унинг кўнгли рўзага ҳам мойил бўлади. Зеро, рўза ўша ибодатларнинг давоми бўлгани қандай яхши. Қолаверса, ҳадиси шарифда\n"Қиш мўъминнинг баҳоридир. Кундузлари қисқалиги учун рўза тутади, кечалари узун бўлгани учун туриб намоз ўқийди" (Аҳмад, Абу Яъло, Байҳақий).\nЎзи нима учун қишда шундай бўлади? Куз, ёз, баҳордагидан кўра, қишда одам тақводорроқ, бошқаларга нисбатан ҳам меҳрибонроқ бўлиб қолади? Бунинг сабаби ҳам ҳадиси шарифда жуда чиройли таърифланган экан: "Одам боласининг қалби қишда юмшайди. Шундай. Чунки Аллоҳ толо Одамни тупроқдан яратган. Тупроқ эса қишда юмшайди" (Суютий, ал-Муттақий).\nШундай экан, бу фаслдан – Аллоҳ таолонинг иноятидан фойдаланиб қолишга, янада кўпроқ ибодат қилишга, барчамизга насиб айласин.


АҚШда эски ва замонавий Nissan машиналари тўқнаштирилди\n18:56 / 01.11.2016\nАҚШнинг йўл хавфсизлиги суғурта институти (IIHS) Nissan’нинг эски ва замонавий модели тўқнаштирилган краш-тест видеоролигини чоп этди. Институт шу тариқа бир ишлаб чиқарувчининг турли бозорлардаги икки асосий модели ўртасидаги хавфсизлик стандартларидаги фарқни кўрсатмоқчи бўлган.\nКраш-тестда Мексикада деярли ўзгаришсиз 25 йилдан бери ишлаб чиқариладиган ва ўзидан учинчи авлоддаги Sentra моделини акс эттирадиган Nissan Tsuru седани ва АҚШда сотиладиган 2016 модел йилидаги замонавий "Ниссан" тўқнаштирилди.\nМашиналар умумий яқинлашиш тезлиги 129 км/соат бўлган ҳолда тўқнаштирилди.\n2017 йил май ойида Nissan Tsuru хавфсизликка талабларнинг кучайтирилгани сабабли ишлаб чиқаришдан олинади. Бу моделнинг янги меъёрларга мос қилиб модернизация қилиниши компанияга иқтисодий томондан нафсиз бўлиши айтилмоқда.\nкраш-тест Nissan Tsuru


Тошкентда аёл кишини уриб юбориб, қочиб...\n20.06.2018 23:06 0 1944\nЙўл транспорт ҳодисаси шу йилнинг 17 июнь куни Тошкент шаҳар Учтепа тумани Катта Хирмонтепа кўчасида соат тахминан 23:40да содир бўлган эди.\nТошкент шаҳар ИИББ Матбуот хизматининг хабарига кўра, оқ рангли «Spark» автомашинаси ҳайдовчиси 38 ёшли пиёдани уриб юбориб, воқеа жойидан яширинган. ЙТҲ натижасида жабрланган пиёда шифохонага ётқизилган ҳамда унга тиббий ёрдам кўрсатилмоқда.\nВоқеа жойида пиёдани оғир аҳволда қолдириб қочиб кетган ҳайдовчи, 1992 йилда туғилган С.Ш. экани аниқланиб, ҳозирда қўлга олинган.\nУшбу ҳолат юзасидан Учтепа тумани ИИОФМБ Тергов бўлими томонидан Жиноят кодексининг 266-моддасига кўра жиноят иши қўзғатилиб, тергов ҳаракатлари олиб борилмоқда.\nҲодиса 15/01, 17:23\nМудҳиш ЙТҲ. Тошкентда 17 ёшли ҳайдовчи уриб юборган икки аёл ҳам вафот этди


Ўзбекистонда инсон ўзак ҳужайралари банки яратилади | Futura – ҳаммаси ахборот технологиялари, маркетинг ва стартаплар ҳақида Ўзбекистонда инсон ўзак ҳужайралари банки яратилади – Futura – ҳаммаси ахборот технологиялари, маркетинг ва стартаплар ҳақида\nWant create site? Find Free WordPress Themes and plugins.Ўзбекистондаги “Биринчи резинотехника заводи” РФнинг “Татнефть” компанияси билан шина бизнеси соҳасида интеграциялашади. Бу ҳақда Россия компанияси расмий сайтида хабар берилди. Қайд этилишича, яқинда бўлиб ўтган учрашувда “Татнефть” компанияси ҳамда “Ўзкимёсаноат” Ангрендаги “Биринчи резинотехника заводи” МЧЖ базасида қўшма корхона ташкил қилишга келишиб олган. Янги корхона акцияларининг назорат пакети(51 […]


Декабр 19, 2018\tМаданият Изоҳ қолдириш 768 Кўрилди\nТермиз давлат университетида адиб Менгзиё Сафаров таваллудининг 80 йиллигига бағишланиб хотира кечаси бўлиб ўтди.\nВатанга муҳаббатни ҳар ким ўзича англайди, тушунади ва куйлайди. Воҳамиз матбуоти ва адабий муҳитида ўчмас из қолдирган Менгзиё Сафаров асарлари ҳам ана шу муҳаббат сабаб дунёга келган, десак янглишмаймиз. Сурхонимизнинг бетакрор табиати, соддадил одамлари ва тарих қатида яширин ётган буюк ўтмиши адиб асарлари орқали ўқувчилар қўлига етиб борди. Ёзганлари ҳаёти билан уйғун, вобаста бўлган адиб ўқувчилари наздида ҳам шундай эҳтиромга муносиб.\nТермиз давлат университети ва Ўзбекистон Ёзувчилар уюшмаси вилоят бўлими ҳамкорлигида ташкил этилган кечада ёзувчи-шоирлар, олимлар, талабалар ва адибнинг оила аъзолари иштирок этди. Дастлаб университет проректори А. Сатторов сўзга чиқиб, адибнинг воҳа адабий муҳити ва ёш ижодкорларнинг тарбия топишидаги хизматлари бугунги кунимиз учун ҳам аҳамиятли эканлигини таъкидлади. Ўзбек филологияси факультети декани М. Ҳамраева, филология фанлари номзодлари Н. Йўлдошев, Б. Муртазоевлар адибнинг ҳаёт йўли, ёзувчи асарларида она табиат тасвири, табиат куйчиси каби мавзуларда маърузалар қилишди.\nЎзбекистон Ёзувчилар уюшмаси аъзолари Болта Ёриев, Олланазар Улуғов, Фолькин ҳамда адибнинг умр йўлдоши Сайёра Сафарова, ўғли Абдураҳмон Сафаровлар сўзга чиқиб, ижодкор ҳақидаги хотиралари билан ўртоқлашди.\nОлдинги Ислоҳотлар самараси\nКейинги Нима учун келажагимиз китоб мутолаасига боғлиқ?


адвокат - xabar.uz\n3946 нафар адвокат рўйхатга олинган. Яъни, ўрта ҳисобда 8200 нафар аҳолига битта адвокат тўғри келади. «Бу ҳалокатли даражада кам», – дейди Ўзбекистон адвокатлар ... билан бўлиб ўтган учрашувда. – «Энг ачинарлиси, сўнгги 8-10 йилда адвокатлар сонида нормал потенциал ўсиш кузатилмаган». Хўш, бошқа мамлакатларнинг ...\nқўйилган Ўзбекистон Республикаси Солиқ кодекси янги таҳрири лойиҳаси адвокатларнинг жиддий эътирози сабаб бўлаётгани ҳақида хабар бергандик. ... жиддий эътирози сабаб бўлаётгани ҳақида хабар бергандик. адвокатлар қуруқ эътироз билдириш билан чекланишмаётган кўринади. «Advokatnews.uz»нинг ...\nсабаб бўлмоқда. Жумладан, кодекс лойиҳасининг 488-моддасида адвокатлик фирмалари ва бюролари солиқ солиш мақсадида тадбиркорлик субъектлари ... деб эътироф этилиши назарда тутилмоқда. Таъкидлаш лозимки, «адвокатура тўғрисида»ги қонунда адвокатлик фирмалари ва адвокатлик бюролари ...\nадвокатнинг МИБ биносига киришини тақиқлаб, ҳам унинг, ҳам у ҳимоя қилаётган фуқаронинг ҳуқуқларига дахл қилган Рустам Аҳадқулов ўз раҳбарияти ... маъмурий иш очилгач, фуқаро С. ўз ҳуқуқларини ҳимоя қилиш учун адвокат Н.Даминов билан шартнома имзолаган. Бироқ ишни юритаётган МИБ Иштихон ...\nсуди фаластинлик адвокат Тариқ Баргутни 13,5 йилга озодликдан маҳрум этди. Бу ҳақда «Anadolu Ajansi» хабар берди. Маҳкум Фаластин озодлик ташкилоти аъзоси ҳисобланади, ...\nучун тайинланган жазони ўтаётган Гулнора Каримованинг швецариялик адвокати Грегуар Манжа «Twitter»даги саҳифасида қолдирган пости мижозини ... қолдирган пости мижозини яна омма диққат марказига олиб чиқди. адвокат мижози билан учрашганидан сўнг: «у (Г.Каримова) қамоқхонанинг тиббиёт ...\nоид маълумот мазкур суд архивида йўқ, дея жавоб беради. Шундан сўнг адвокат ёлланади. адвокат ўз ваколатлари доирасида, 2018 йилнинг 19 сентябрида ... сўрайди. Шу ўринда бир нуқтага эътибор беришингиз сўралади. адвокат мазкур сўровномасида ушбу масалада маҳкумнинг турмуш ўртоғи аввал ...\nадвокатнинг айтишича, бунга уни терговчи мажбур қилган, Бош прокуратура эса процессуал қонунчилик бузилмаганини айтмоқда. «Advokatnews.uz» адвокатнинг ... мажбур бўлдим. Бундан хабар топган терговчи эса ҳимоямдаги маҳбусга «адвокат А.Хамидовдан воз кечасан», деб босим ўтказибди. 25 февраль куни ...\nадвокат мурожаати асосидаги ишни кўриб чиққан Тошкент шаҳар Сергели туман маъмурий суди банк мансабдор шахси томонидан адвокат ҳуқуқларини бузиш ... бўлиб, мазкур суд жараёнида фуқаронинг вакили сифатида иштирок этган адвокат иш жараёнида фойдаланиш учун зарур бўлган айрим маълумот ва ҳужжатларни ...\nКаримованинг швейцариялик адвокати, Женевадаги «Mangeat Attorneys at Law» адвокатлик фирмаси раҳбари Грегор Мангет (Grégoire Mangeat) ўз мижози айни дамда Зангиота тумани ...


O’ZLIDEP ТОМОНИДАН ДЕПУТАТЛИККА КЎРСАТИЛГАН НОМЗОДЛАР ҚАНДАЙ ЭЗГУ ҒОЯЛАРНИ ИЛГАРИ СУРМОҚДАЛАР? - AUZ.UZ\nO’ZLIDEP ТОМОНИДАН ДЕПУТАТЛИККА КЎРСАТИЛГАН НОМЗОДЛАР ҚАНДАЙ ЭЗГУ ҒОЯЛАРНИ ИЛГАРИ СУРМОҚДАЛАР?\nМамлакатимизда муҳим сиёсий жараёнга тайёргарлик авж паллага кўтарилди. Миллий қонунчилигимизнинг демократик тамойиллар асосида янада такомиллашгани, фуқароларнинг сиёсий, ҳуқуқий онги юксалиб, турмуш фаровонлиги ошиб бораётганлиги сайлов жараёнларининг янада очиқ, ошкора ва уюшқоқлик билан ўтишини таъминлайди. Муҳим сиёсий тадбирни мамлактимиз қонунчилигининг демократик қоидаларига риоя этган ҳолда ўтказиш фуқароларнинг хоҳиш-иродасини эркин билдиришга оид ҳуқуқларини рўёбга чиқаришга кўмаклашиш, албатта, бош вазифадир. Унда қайси соҳада фаолият юритишидан қатъи назар ҳар бир сайловчи фаол иштирок этиши лозим. Бугун сайловчилар номзодларнинг сайловолди дастурлари билан танишиб, танлов имкониятлари кенгайганини эътироф этаётгани бор гап. Жараённинг “Янги Ўзбекистон-янги сайловлар” шиори остида ўтказилишида чуқур маъно бор. Натижа ва якунлар Ватанимиз тақдири учун долзарб аҳамиятга эга.\nХўш, бу борада O’zLiDeP Андижон вилоят Кенгаши томонидан Олий Мажлис Қонунчилик палатаси ҳамда маҳаллий Кенгашлар депутатлигига кўрсатилган номзодлар сайловчилар қаршисига қандай эзгу ташаббуслари. Илғор ғоялари билан чиқмоқдалар?\nНасибахон НАРАЛИЕВА, АДУ кафедра мудири, 18-Избоскан сайлов округидан Олий Мажлис Қонунчилик палатасига кўрсатилган номзод:\n- Махсус сиртқи таълим, яъни 3 йиллик олий таълимни жорий этиш орқали узлуксиз таълим тизимини, қолаверса, туман лицей ва мактабларини олий маълумотли мутахассислар ва малакали кадрлар билан қамраб олиш зарур. Масалан, Избоскан тумани ўрамидаги 7 та касб-ҳунар коллежларини сўнгги беш йилликда жами 11 минг 454 нафар битирувчи тамомлаган бўлса, уларнинг фақат 382 нафаригина олий ўқув юртларига кирган. Бу дегани битирувчиларнинг 4,5 фоизи олий таълим билан қамраб олинган дегани. Бу борада, албатта, мақсадли тизим зарурати туғилади. Олий таълим муассасаларининг етакчи профессор-ўқитувчиларини туман мактабларига бириктиришни йўлга қўйиш, олийгоҳларнинг тўлов контрактлари миқдорини қайта кўриб чиқиш, тўлов контрактларини камайтириш орқали мазкур муаммо ечимига қадамба-қадам етиб борилади.\nКеча эътиборга тушмаган муаммолар бугун ечимини кутиб ётмаяпти. Фуқароларда ишонч бор. Айнан чекка қишлоқлардаги муаммоларга аҳамият бераётганимиз бежиз эмас. Ўша жойларда истиқомат қилаётган иқтидорли ва ижтимоий муҳофазага муҳтож, ногиронлиги бўлган ёшларни олий таълим муассасаларига ўзи танлаган мутахассисликлари бўйича имтиёзли тайёрлов курслари ўқитишни ташкил этиш, ҳудудда касбга тайёрлашга бўлган эҳтиёжнинг юқорилигини инобатга олиб, ишга жойлашишга муҳтож шахсларни касбга тайёрлаш, бу йўналишда қайта тайёрлов ва малака ошириш тизимини йўлга қўйиш керак. Барчага маълум, туманлардаги мактаблар белгиланган коэффициентдан юқори даражада фаолият олиб боради. Бунда таълим сифати ва самарадорлигини ошириш мақсадида синф ўқувчилари сонини 20 нафардан оширмаслик, ўқув жараёнини фақат бир сменада олиб бориш билан ижобий натижага эришиш мумкин.\nШунингдек, ҳудудда агротуризм, қишлоқ туризми ва экотуризмни ривожлантириш орқали миллий ҳунармандчилик ва касаначиликни ривожлантириш масалаларига ҳам алоҳида эътибор қаратиш зарур. Туристик имкониятларни ишга тушириш билан салоҳиятли тадбиркорларни ва давлат грантларини шу соҳага жалб қилишга эришилса, туманнинг ички ва асосий йўллари ўз-ўзидан мукаммал таъмирланади.\nЭлёрбек НИЯЗОВ, “Тасвирий ойина” ижодий уюшмаси вилоят бўлими раҳбари, O’zLiDeP Андижон вилоят Кенгаши раисининг Ёшлар масалалари бўйича ўринбосари, Андижон шаҳридаги 21-Истиқлол сайлов-округидан Ўзбекистон Республикаси Олий Мажлис Қонунчилик палатаси депутатлигига кўрсатилган номзод:\n-“Ёшлар ўртасида ишсизликка ўрин йўқ” деган ғояни илгари сураётганимиз бежиз эмас. Бандлик, меҳнатга муносиб ҳақ тўлаш, меҳнат бозорида ишсизлик даражасини қисқартириш – ижтимоий-иқтисодий ривожланишнинг энг муҳим шартларидан. Оилавий тадбиркорлик, касаначилик, томорқачилик, хусусий тадбиркорликни тараққий топтириш орқали мазкур масалаларни бартараф қилишга эришилади. Бу йўналишларда аниқ ечимларга эгамиз. Истиқболли лойиҳаларни қўллаб-қувватлаш билан долзарб вазифалар ижросини таъминлашга эришаётганимиз кейинги қадамлар учун бир туртки бўлмоқда. Тўғридан-тўғри хорижий инвестицияларни ва илғор технологияларни миллий иқтисодиётнинг устувор соҳаларига жалб қилиш зарур. Минтақавий ва халқаро сиёсатнинг энг муҳим йўналишлари бўйича Ўзбекистоннинг халқаро ташаббусларини илгари суришда илғор механизмлардан фойдаланиш кутилган натижани бериши шубҳасиз. Жумладан, Афғонистонда тинчлик ва барқарорликни таъминлаш, жаҳоннинг йирик бозорларига чиқиш имкониятини берадиган транспорт-коммуникация йўлакларининг кўп вариантли тизимларини шакллантириш учун истиқболли лойиҳаларни амалга ошириш вақти келди.\nЮртимизда хўжалик юртиувчи субъектларнинг хорижда савдо ваколатхоналари очилишига, уларнинг рули халқаро тадбирлар ва кўргазмаларда иштирок этишига, чет элларда мамлакатимиз фуқаролари ва юридик шахсларнинг ҳуқуқ ва манфаатлари ҳар томонлама ҳимоя қилинишига доир қонунчиликни мустаҳкамлаш зарурати туғиляпти.\nПартиянинг сайловолди дастурида Ўзбекистонни бизнес юритиш ва инвестиция киритиш учугн жозибадор мамлакатлар қаторидан ўрин олишини таъминлаш масаласи илгари суриляпти. Бунда, албатта, бир куч бўлиб ҳаракат қилмоғимиз шарт. Бирдамлик синовларни енгувчи мезондир. Ватан келажагига даҳлдорлик ҳисси билан яшаш ўз-ўзидан виждонан фаолият олиб боришни талаб қилади. Бугун бизга муаммоларини ишонаётган аҳоли вакиллари эртага ноумид бўлиб қолмасликлари зарур.\nЗулхумор АВАЗОВА, Қўрғонтепа туманидаги 18-умумтаълим мактаби директори, 17-Қўрғонтепа сайлов округидан Олий Мажлис Қонунчилик палатаси депутатлигига кўрсатилган номзод:\n-Биз биринчи навбатда таълим-тарбия соҳасидаги қонунчиликни такомиллаштириш тарафдоримиз. Бунда ўз олдимизга Таълим тўғрисидаги кодексни ишлаб чиқиш ва ҳаётга татбиқ этиш вазифасини қўйганмиз. Бу меъёрий ҳужжатда таълим муассасаларини молиялаштириш, фаолиятини баҳолаш методологияларини жорий этиш ҳамда олий таълимда молиявий мустақилликни белгилаб берувчи қоидаларни баён этиш, мамлакатимиз халқ таълими тизимига ривожланган давлатлар тажрибаларини тарғиб қилиш, ҳудудларда таълим самарадорлиги мониторингини юритиш, ёшлар ўртасида китобхонликни оммалаштириш масалаларига янгича инновацион усуллар билан ёндашилиши кўзда тутилган.\nҲар бир туманда камида тўрттадан хусусий мактаблар барпо қилинишига эришишимиз зарур. Бунинг учун, албатта, соҳада давлат-хусусий шерикчилиги ва хусусий хизматларни жадал ривожлантириш ҳисобидан болалар учун спорт, мусиқа ва санъат мактабларининг қурилишини қўллаб-қувватлаймиз. Йўналишда чекка жойларда ҳам хусусий секторнинг улкан имкониятларини ишга солишда аниқ таклифларимиз билан майдонга чиқяпмиз.\nСайловолди дастурни шакллантиришда, бундан ташқари, хотин-қизлар тадбиркорлиги борасидаги бандларга ҳам алоҳида ғоялар билан ёндашганмиз. Мамлакат равнақи, халқ фаровонлиги ва инновацион лойиҳалар амалга оширилишига салмоқли ҳисса қўшаётган фаол, ишбилармон ва фермер хотин-қизларни рағбатлантиришга, фаолияти ва илғор иш тажрибасини оммалаштиришга йўналтирилган чора-тадбирларни амалга оширамиз. Ижтимоий бизнесни тараққий топтириш орқали хотин-қизлар бандлигини таъминлашда халқаро тажрибадан келиб чиқиб, энагалар, ҳайдовчилар, уй ишчилари меҳнатига оида қонунчиликни ривожлантириш, ушбу хизматлар бўйича фирмалар ташкил этиш, мазкур хизматдан фойдаланганлар учун мол-мулк солиғидан чегирмалар ажратиш бўйича тизимли режаларимиз бор.\nҲар қандай жамиятнинг маданияти даражаси унинг кексалар ва хотин-қизларга бўлган муносабати билан белгиланади. Уларнинг ҳуқуқлари, қонуний манфаатларини таъминлаш, муносиб иш шароитлари яратиш, салоҳиятлари, қобилиятларини рўёбга чиқариш, ўрни ва мавқеини мустаҳкамлаш тарафдоримиз. Уй бекалари учун тиббий, психологик, ҳуқуқий махсус ўқув курслари ташкил этиш баробарида ушбу йўналишларда саводхонлигини юксалтиришга ҳисса қўшмоқчимиз. Негаки аёл миллат тарбиячиси, келажак авлодни дунёга келтиради, жамиятга қўшади.\nУмидахон ЗОКИРОВА, Андижон шаҳридаги 11-умумтаълим мактаби директори, 9-Андижон сайлов округидан Олий Мажлис Қонунчилик палатасига кўрсатилган номзод:\n-Жорий йилдаги муҳим сиёсий тадбирга “Янги Ўзбекистон – янги сайловлар” шиори билан кириб келганимизнинг ўзида жуда чуқур маъно бор. Юксак инсон капитали мана шу шиорнинг марказида. Айни капитални шакллантиришда мактаб, ўрта-махсус ва олий таълим тизимида рақобат муҳитини янада ривожлантириш, давлат хусусий шерикчилик ва хусусий сектор ресурсларидан кенг фойдаланиш, “фуқароларни бутун умри давомида ўқитиш” моделини ҳаётга татбиқ этиш муҳим аҳамиятга эга.Албатта, таълим-тарбия соҳасидаги қонунчиликни такомиллаштириш, “Таълим тўғрисида”ги кодексни ишлаб чиқиш орқали таълим муассасаларини молиялаштириш, фаолиятини баҳолаш методологияларини жорий этиш, олий таълимда молиявий мустақилликни белгилаб берувчи қоидаларни жорий қилиш, ёшлар ўртасида китобхонликни кенг тарғиб этиш масалаларидаги мавжуд камчилик ва муаммолар ечимига эришилади.\nИлмий-тадқиқот ва инновацион фаолиятни қўллаб-қувватлаш зарур. Бу билан амалиётга илмий ва инновацион ютуқларнинг жорий этилишига эришамиз. Давлат хусусий шерикчилиги, бизнес жамолар ҳамда тадқиқот ва академик марказлар, муассасалар шерикчилиги бизга қандай имконият беради? Аслида жамиятнинг тараққиётга эришишида инновацияларнинг ўрни катта. Айтайлик, замонавий ривожланишдан оқсаётган бирор соҳанинг оғриқли нуқтасига ким малҳам қўяди? Албатта, салоҳиятли, дунёқараши кенг, ташаббускор мутахассис. Юксак билимли кадргина соҳада янгилик, ўсиш қила олади. Бундай маррага етишда айни марказлар ҳамкорлиги жуда муҳим.\n“Оила соғлом ва бахтли бўлса, бутун жамият гуллаб-яшнайди” тамойилини амалга ошириш учун ҳеч қачон кеч бўлмайди, деб ҳисоблайман. Таълим-тарбиядаги ютуқ ва хатолар бевосита ва билвосита вояга етаётган муҳитига боғлиқ.Оила институтини мустаҳкамлаш ва ривожлантириш бўйича тизимли ишларни амалга ошириш лозим. Бунда аҳолини, аввало, ёш оилаларни арзон ва замонавий уй-жой билан таъминлаш, яшаш манзили атрофида иш ва таълим масканларини бунёд қилиш, коммунал-маиший хизматлар, тоза ичимлик суви, электр энергиясига бўлган эҳтиёжини тўла қондириш, бу борада ишончли тежамкор технологиялардан фойдаланиш имкониятини янада ошириш, соҳада хусусий секторни ривожлантириш жоиз. Оилада муаммо қанчалик бартараф қилинса, камолот шунчалик ютуқлар билан уйғун бўлади.\nХуршидахон ХАЛИЛОВА, Қўрғонтепа туманидаги “Мурувват уйи” директори, 5-“Шифокор” сайлов округидан Халқ депутатлари Андижон вилоят Кенгаши депутатлигига кўрсатилган номзод:\n-Мамлакатимизда хотин-қизларнинг репродуктив саломатлигига эришиш, оилаларда соғлом турмуш тарзини шакллантириш, аёлларнинг ижтимоий фаоллигини ошириш масалаларига катта эътибор қаратилаётгани бежиз эмас. Аёл миллат давомчиси, тарбиячи ва яхшиликка етакловчи зот. Мана шу тамойилни чекка ҳудудларга ҳам олиб киришимиз керак. Олис манзилларга қанча илдам борсак, йиллаб ечимини кутиб ётган масалалар, тиббиётдаги камчиликлар ҳал этилади. Оналар ўлими кўрсаткичини учдан бир қисмга, чақалоқлар ва беш ёшгача болалар ўлимини икки баравар, аҳоли ўртасида юрак қон-томир, онкологик касалликлар, қандли диабет ва сурункали респиратор касалликлардан ўлим ҳолатларини 30 фоизга камайтирилишига эришишимиз зарур. Бу билан хасталиклардан чекинамиз, миллат соғломлигини янада ривожлантирамиз.\nСоғлиқни сақлаш тизимидаги ислоҳотларни чуқурлаштиришни суғурта соҳасини тарққий топтириш ва аҳоли соғлигини суғурталаш тизимини жорий этиш билан ҳамоҳанг олиб бориш мақсадга мувофиқдир.Албатта, мазкур йўналишда давлат-ҳусусий шериклик тамойилини ҳаётга изчил тадбиқ этиш даркор.Хусусий тиббиётни ривожлантириш орқали аҳолига малакали тиббий хизмат кўрсатишда соғлом рақобат муҳитини яратиш ҳамда тиббиёт туризмини юқори халқаро мезон ва стандартларга мослигини таъминлашга эришсак, соҳадаги ислоҳотларни амалга оширишда мушкуллик сезмаймиз.\nКасалланиш кўрсаткичларини пасайтириш ва аҳолининг узоқ умр кўришини таъминлашга йўналтирилган «Ақлли тиббиёт» концепциясини жорий этиш билан олдимизга қўйган мақсадларимиизга етишамиз.\nБахтиёржон ТУРДИЕВ, COSCOM МЧЖ Андижон Usell ҳудудий филиали раҳбари, Андижон шаҳридаги 2-темирйўлчилар сайлов округидан халқ депутатлари Андижон вилоят кенгаши депутатлигига кўрсатилган номзод:\n-Бандликни таъминлаш биринчи галдаги вазифа экан, аввало, муносиб иш ўринлари ва шароитлари яратишга эътибор қаратишимиз зарур. Бунинг учун ўз навбатида кичик саноат зоналарини кўпайтириш керак. Яратиб берилмаган имконият ишсизларни юзага чиқаради. Қулай имтиёзлар эса бу муаммони ҳал этишга замин бўлади.\nБиз Ўзбекистоннинг халқаро ишчи кучи бозорига босқичма-босқич кириб боришни тизимли амалга оширишимиз керак. Бу билан меҳнат миграцияси жараёнларини тартибга солишга, ўз уйи, оиласи, яқинлари бағридан олисда даромад топиш мақсадида ишлаётган юртдошларимиз ҳақ-ҳуқуқларини ҳимоя қилишга эришамиз.\nЖамиятдаги муаммоларга ечим топиш мақсадида “Ижтимоий тадбиркорлик” концепциясини қабул қилиш ва амалга ошириш билан усто-шогирд, оилавий касаначиликни ривожлантиришга йўл очишни аниқ таклифлар билан илгари сураётган номзодга баландпарвоз гаплар бегона. Оддий, равон фикрлар амалдаги ишлар билан исбот топаётир.\nУсмонжон ШОКИРОВ, олий тоифалли шифокор-стоматолог, Олтинкўл туманидаги 11-Марказ сайлов округидан халқ депутатлари Андижон вилоят Кенгаши депутатлигига кўрсатилган номзод:\n-Мамлакат ижтимоий-иқтисодий ривожланишининг асоси, аввало, ишсизлик даражасини қисқартириш билан баҳоланди. Биз бугун меҳнат бозорида инфратузилманинг мувозанатланганлигига ва тараққий топишига эришишимиз зарур. Фуқароларнинг бандлигини тўлиқ таъминлаш ва меҳнатга муносиб ҳақ тўлаш, янги иш ўринлари яратиш - олдимиздаги долзарб вазифа. Бу борада аҳолининг ёрдамга муҳтож тоифаларини ҳам тўла қамраб олишимиз даркор. Оилавий тадбиркорлик, касаначилик, томорқачилик, хусусий тадбиркорликни йўлга қўйишларида кўмак беришда хонадонма хонадон тамойилини янада кенгроқ тарғиб қилиш билан назарияни амалиёт билан боғлаб борамиз. Реал иш ҳақининг барқарор ўсишига кўмаклашувчи солиқ сиёсатини амалга ошириш масаласига ҳам алоҳида ёндашамиз.\nСоғлиқни сақлаш тизимидаги ислоҳотларни чуқурлаштириш асосий мақсадимиз экан, биринчи навбатда тизимда юқори самарадорликка эришишимиз лозим. Бунинг учун соҳада соғлом рақобатни шакллантириш, касалликлар профилактикаси ва назорати бўйича узоқ муддатли давлат стратегиясини ишлаб чиқиб, амалга ошириш жоиз.\nРоҳатжон ТЎЙЧИЕВ, Избоскан туманидаги “Избоскан шоналари” фермер хўжалиги раҳбари, 54-Тўрткўл сайлов округидан халқ депутатлари вилоят Кенгаши депутатлигига кўрсатилган номзод:\n-Биз қишлоқларда кичик ишлаб чиқариш корхоналари тармоғи, қишлоқ хўжалиги кластерлари (агрокластерлар), кўп тармоқли фермер хўжаликлари, қишлоқ хўжалиги маҳсулотларини сақлаш, уларга чуқур ишлов бериш, транспортда ташиш ва экспорт қилиш бўйича кичик ишлаб чиқариш корхоналари (“қишлоқ хўжалик хаблари”) тармоғини ривожлантиришга оид қонунчиликни такомиллаштириш тарафдоримиз, - дейди номзод. – Бунинг учун “Кластурлар фаолитяи тўғрисида”ги қонун лойиҳасини ишлаб чиқиш таклифини илгари сурганмиз. Мазкур амалий чора билан қишлоқда ишлаб чиқариш инфратузилмасини яратиш, юқори қўшилган қийматли маҳсулот ишлаб чиқариш, замонавий агротехнологиялар, селекция ва уруғчилик усулларини жорий қилишга эришамиз. Қишлоққа саноатни жалб қилиш тамойилини амалга ошириш, ҳар бир ҳудуд имконияларидан келиб чиқиб, ишлаб чиқариш корхоналарини барпо этиш орқали бандлик муаммоларига ечим топамиз. Мақсадимиз, соҳада янада кўпроқ маҳсулдорликка эришиш. Бунинг учун нима қилиш лозим? Албатта, бу борада, биринчи навбатда, ҳудудларда ернинг балл бонитети ҳисобга олинган ҳолда экин турларини жойлаштириш, ихтисослашувни ҳаётга кенг жорий этиш мақсадга мувофиқдир.\nРаънохон САТТАРОВА, Андижон вилоят “Она ва бола скрининг” маркази директори, “9-Суджаат” сайлов округидан Халқ депутатлари Андижон вилоят Кенгаши депутатлигига кўрсатилган номзод:\n-Биз оила институтини мустаҳкамлаш масалаларига, энг аввало, унинг иқтисодий асосларини яхшилаш – оилавийбизнес ва касаначиликни ривожлантириш нуқтаи назаридан ёндашамиз. Хотин-қизлар тадбиркорлигини тараққий топтиришни қўллаб-қуватлаймиз. Мамлакат равнақи, халқ фаровонлиги ва инноваицон лойиҳаларни амалга оширишда фаол иштирок этаётган ишбилармон, фермер аёл-қизларимизни рағбатлантиришимиз зарур. Бу билан уларга илғор иш тажрибаларини оммалаштиришга кўмаклашамиз. Натижададорлик эса сафдошларимиз сони ортишига хизмат қилади. Аҳолини, аввало, ёш оилаларни арзон ва замонавий уй-жойлар билан таъминлашга алоҳида эътибор қаратяпмиз. Асосийси, иш жойлари ва таълим муассасаларининг яқинлик масофасидир. Демак, маънавият ва моддият уйғунлиги билан ҳамоҳангликка мазкур йўналишда ҳам тез эриша оламиз.\nСоғлиқни сақлаш тизимидаги мавжуд камчиликларни аҳолига кўрсатиладиган тиббий хизматлар сифатини жаҳон талаблари асосида шакллантириш билан баратаф этишни мақсад қилганмиз. Натижада касалланиш кўрсаткичлари ва турлари камаяди. Олдимизда турган долзарб вазифалардан яна бири шуки, ҳомиладорлик даври муаммоларини оила муҳитидан келиб чиқиб ҳал қилиш, бу вақт ичида хасталикларга чалинишни пасайтириш, кейинги паллада она ва бола саломатлигига дахлдорликни ошириш масалаларига ечим топишдир. Соғлом онадан соғлом фарзанд туғилади. Миллат соғлиги бугун вояга етаётган қизларимизга бевосита боғлиқ. Шунинг учун чуқурлаштирилган тиббий кўрикларни таълим муассасаларидан бошлашимиз даркор.\n“Янги Ўзбекистон – янги сайловлар” шиори остида ўтадиган ижтимоий-сиёсий жараён тобора яқинлашмоқда. Сайловда 1 миллион 919 минг 909 нафар сайловчи иштироки кутилаётир. O’zLiDeP Андижон вилоят Кенгаши томонидан Олий Мажлис Қонунчилик палатаси депутатлигига кўрсатилган 14 нафар ҳамда халқ депутатлари маҳаллий кенгашлар депутатлигига кўрсатилган 511 нафар номзодлар илгари сураётган ғоя, ташаббус, таклифлар юрт ободлиги, халқ фаровонлиги, турмуш шароитлари юксалиши, жамият муаммоларига ечим топишга хизмат қилиши шубҳасиз.\nБугун ўзини шу мамлакатнингэркин фуқаросиман деган ҳар бир инсоннинг дилида чўғ бор. Эртанги кун учун тамал тоши қўйиладиган паллага оз қолди. Сиёсий майдон мард номзодники. Уларни танлашда янглишмайлик.


Арзон таннархли картошка етиштириш технологияси | АгроОлам.Uz\nБош саҳифа Деҳқончилик Арзон таннархли картошка етиштириш технологияси\nАрзон таннархли картошка етиштириш технологияси\nЎзбекистоннинг марказий ва жанубий минтақаларида энг муҳим озиқ-овқат экини бўлган картошкадан бир йилда икки марта ҳосил олиш имконияти катта. Айниқса, бугунги кунда бир уруғлик материалдан икки марта фойдаланиш орқали, яъни ёзда янги ковланган туганакни кайта экиб картошка етиштиришга деҳқонларнинг кизикиши ортиб бормокда.\nКартошкани икки ҳосилли экин сифатида муваффақият билан ўстириш кўп жиҳатдан тиним даври қиска, нишлатувчи ва ўстирувчи стимуляторлар таъсирида тиним давридан тез чиқадиган, кўкарадиган эртапишар навларни тўғри танлаш ва кенг жорий этишга боғлиқ\nЎзбекистонда картошкани икки ҳосилли экин сифатида ўстириш, яъни эртаги картошка янги ҳосилини ковлаб, ёзда кайта экиш йўли билан бир йилда икки марта ҳосил олиш масаласи катта аҳамиятга эга. Янги ковлаб олинган туганакларни ёзда кайта экиш технологиясини ишлаб чиқиш ва хўжаликларга кенг жорий этиш:\nБиринчидан, уруғлик картошкани киш баҳор ёз ойларида узоқ сақлашга зарурат қолмайди. Натижада сақлаш мобайнида нобуд бўлиш бартараф килинади.\nИккинчидан, картошка экологик ва вирусли айнишига қарши курашнинг энг яхши йули ва тезпишар навлар уругчилигининг ҳамда суғориладиган ерлардан фойдаланишнинг самарали усулидир.\nУчинчидан, янги ковлаб олинган туганакларни уруғлик учун кайта экиш уруғликнинг кўпайиш коэффициентини бир неча (10—12) мартагача оширади.\nТўртинчидан, бу усул билан картошканинг нав ва экиш сифатини яхшилаш ва ҳосилдорлигини ошириш мумкин. Икки ҳосилли экин асосида етиштирилган туганаклар йирик, силлиқ ва рангдор бўлиб, яхши сақланади, кеч нишлайди, ўсув даври эса узоқ давом этади. Чунки, картошка икки ҳосилли экин сифатида ёзда янги ковлаб кайта экилган туганакларидан ўстирилганда, ҳосилнинг шаклланиши ва ўсиши салқин ойларга (сентябрь-октябрга) тўғри келади.\nСамарканд кишлоқ хўжалик институти ходимлари томонидан кўп йиллик илмий изланишлар якуни картошкадан икки ҳосил олиш учун такомиллашган, янги технология зарурлигини кўрсатди.\nТадқиқотларимизда, картошкани икки ҳосилли экин сифатида ўстириб, ундан мўл ва сифатли ҳосил олишда асосий омиллар куйидагилар эканлиги аникланган:\nтиним даври киска ёки ўстирувчи стимуляторлар таъсирида тез кўкарадиган эртапишар ва ўртаэртапишар экин навларини тўғри танлаш:\nбаҳорги ҳосилни ўз вақтида етиштириш ва ёзда қайта экиш учун пайкални тайёрлаш;\nёзда қайта экилган уруғлик туганакларнинг тез, қийғос униб чиқишини таъминлаш учун самарали ўстирувчи ва нишлатувчи омилларни танлаб кўллаш, барча технологик жараёнларни мақсадга мувофик равишда амалга ошириш.\nКартошка икки ҳосилли экин сифатида ўстирилганда, ўсимликнинг морфологик белгилари ва биологик хусусиятларининг сезиларли ўзгаришига олиб келади. Янги ковлаб кайта экилган уруғлик туганаклар секин ва бирин-кетин кўкаради. Кўкарган ўсимлик ер устки қисми яхши ривожланмаган майда ва барг сатҳи катта бўлмаган 1—2 та поя ҳосил қилади. Бошқа хусусия- ти — ўсимлик кўкаргач жадал ўсиб, ривожланади, туганак тугиш эрта бошланади. Икки ҳосилли экин морфологиясидаги фарқ шундаки, столонлар жуда киска булиб, туганаклар уя булиб гуж жойлашади. Ҳар бир тупдаги туганаклар сони 5—8 тадан ошмайди. Вазни йирик, куринишли бўлади.\nЁзда янги ковлаб олинган туганаги билан экиб, икки ҳосил олишга тиним даври қисқа тезпишар навлардан «Невский», «Зарафшон», «Сантэ», «Романо», «Марфона», «Бинелла», «Арнова», «Ярокли-2010» кабилар яроқлидир.\nБу навлар баҳорда экилган эртаги пайкали тўлик гуллагач, 20—25 кун ўтгандан сўнг (15—25 июнда) палаги махсус косилка ёки КИР-1,5 ёрдамида ўриб ташланади ёки десикация килинади.\nПалаги ўриб ташланган ёки десикация қилинган уруғлик пайкал ҳосили 20—25 июнларда ковлаб олинади ва 1—2 кун ичида вазни 30—80 граммлик туганаклар кертилади. Вазни 80 граммдан зиёдлари эса 2—3 бўлакка бўлиниб, 30—35 килограммдан килиб тўр халталарга солинади. Уруғлик туганаклар кесиш, кертиш ва тўрларга жойлаш билан бирга, нишлатувчи ва ўстирувчи моддалар эритмаси тайёрланади.\nБунинг учун эни 80—100, чукурлиги 70—90 сантиметр, узунлиги 2—3 метр чуқур (яма) ковланиб полиэтилен плёнкаси тўшалиб 500 литр тиниқ сувда 5 килограмм тиомочевина, 5 килограмм радонли калий, 2,5 грамм гиббериллин, 10 грамм қахрабо кислотаси ва 30 кг ТМТД препарати аралашмасидан иборат эритма тайёрланади.\nУшбу эритмада кертилган ва бўлакланган картошка туганаклари 1,0—1,5 минут давомида ивитилиб, тўғридан-тўғри ёки 1,5—2 ҳафта қоронғи салқин жойда сўлитилиб, сўнгра сажалкалар ёрдамида экилади. Лекин, бундай уруғлик туганаклар экиладиган далалар ҳайдалган бедапоя, кузги дон ва оралик экинлардан бушаган, бегона утлардан, касалликлардан тоза, сугорилган булиши лозим.\nКовлаб кайта экилаётган туганаклар унувчанлиги ва ҳосилдорлигини оширишда янги истиқболли ва республикамизда мавжуд ўстирувчи стимуляторлардан (ППК-1, «Рослин» кабилардан) фойдаланиш ҳамда эртаги картошка палаги гуллагач 20-куни уни ўриб ташлаш, айникса десикация килиш максадга муво- фик.\nЭкиш муддати 25—30 июнь-10 июлдан кечикмаслиги шарт. Экиш чуқурлиги 8—10 см, қалинлиги, эса ҳар гектарда 70—93 минг туп бўлиб, 70х 15—20 сантиметр схемада экилади. Янги ковлаб, қайта экилган туганаклардан ўсимликлар 30—35 кундан сўнг пайдо булади.\nБу даврда дала тез-тез (4—6 кун оралатиб), кам нормада суғориб турилади, тупроқ юмшатилади ва бегона ўтлардан тозаланади. қолган агротехник тадбирлар одатдагидек ўтқазилади. Бу технологияда картошка етиштирилганда палакнинг саргайиши, кўриб қолиши кузатилмайди. Балки, кўпчилик ҳолларда картошка ҳосили палакларни дастлабки қора совук уриб кетгач, ковлаб олинади. Картошка баҳорда, шунингдек, ёзда кайта экилганда ҳам уруғлик пайкалларни касалланган ва айниган ўсимликлардан тозалаш, уруғлик туганакларни шакли, ранги ва вазнига қараб танлаш шарт.\nЮқоридаги тартибда картошкани ёзда янги ковланган туганаклари билан катта майдонларга экиб, Самарканд ва Сурхондарё вилоятларидаги юзлаб фермер хўжаликларида ҳар гектардан 180—220 центнердан ошириб, маҳсулдор уруғбоп ҳосил олинмоқда. Яъни кузда ковлаб олинган туганаклар эрта баҳорда келгуси йил уруғ сифатида экилганда, одатдаги уруғлик туганаклар экилган далага нисбатан гектаридан 41—60 центнер юкори ҳосил олишни таъминламокда. Бу эса маҳаллий уруғчиликни ташкил этишга имконият яратмокда.\nЁзда янги ковланиб кайта экиладиган уруғлик туганаклари 2—3 кун салқин жойларда сўлитилиб, сўнгра 30—50 грамм бўлганлари келтирилиб, йириклари булакларга бўлиниб ҳар бир бўлакда 2—3 та кўзча қолдирилиб ўстирувчи стимуляторлар ва фунгцидлар эритмасида 1,0—1,5 дақиқа давомида ишланиб, экилади. Ишчи эритма учун 100 литр тиниқ сувга 1 кг тио- мечивина, 1 кг радонли калий, 0,5 г гиббериллин, 2,0 г кахрабо кислота ҳамда ТМТД олинади.\nЎстирувчи стимуляторлар ва фунгицид эритмасида ишланган уруғлик туганаклар салқин, қоронги, намлиги 65—70 % бўлган жойларда 4—5 кун давомида нишлатиб, сўнгра оқ ниш (ўсимта)лар 2—3 кун ёругликда яшил рангга кириб, бақувватлашгач, кузги бугдойдан бўшаган ерларга такрорий экин сифатида экилади.\nСамарканд ва Сурхондарё вилоятларида ўтказилган тадкикотларда картошканинг турли навлари эртаги ва икки ҳосилли экинлар сифатида ўстирилганда йиллик ҳосилдорлиги гектаридан 24,2 дан 48,7 тоннагача фаркланган. Гектаридан 40 тоннадан зиёд йиллик ҳосил- дорлик ўртатезпишар «Кондор», «Пикассо», «Сан- тэ», «Баҳро-30» навларидан; 35—40 тоннагача йиллик ҳосилдорлик эса тезпишар — «Остара», «Бинелла», «Зарафшон»; ўртатезпишар — «Романо», «Марфо- на», «Агрия», «Фреско» навларидан олинган.\nОлинган кўп йиллик хулосаларга кўра, эртаги ва ик-киосилли экинлар сифатида юкорида кайд этилган тезпишар ва ўртатезпишар навларни кенг жорий этиш гектаридан баҳорги муддатда 20—27, ёзги муддатда эса 15— 20 тоннадан зиёд ҳосилдорликни таъминлаши илмий асосланган.\nТ.ОСТОНАқУЛОВ, А.ҲАМЗАЕВ, (СамДХИ).


Тиббий ихтисослашувнинг тегишли турини амалга ошириш учун зарур бўлган моддий-техник база, асбоб-ускуналар ва бошқа техник воситалар, шу жумладан тиббий техникага энг кам талабларга тузатишлар киритилди. Улар уч ой ўтгач кучга киради\nТиббиёт муассасаларини ҳар бир тиббий ихтисослашув бўйича жиҳозлаш меъёрлари 2017 йил июль ойида тасдиқланган. Қабул қилинган ҳужжат билан айрим энг кам талабларга ўзгартиришлар ёки қўшимчалар киритилди. Norma улардан айримларини келтириб ўтди.\nБиринчидан, қуйидаги ихтисослашувдаги тиббиёт муассасалари учун (маслаҳат, диагностика, консерватив ва (ёки) оператив даволашдан иборат бўлган амбулатор ва стационар) зарур асбоб-ускуналар рўйхати белгиланди:\nИккинчидан, ҳижома, гирудотерапия, фитотерапия, гомеопатия, апитерапия, акупунктура, акупрессура, су-джок каби даволаш турлари учун халқ табобати хонасида нима бўлиши кераклиги белгиланди.\nУчинчидан, қуйидагилардан иборат тиббиёт муассасаларида бўлиши мажбурий бўлган асбоб-ускуналар турлари киритилди:\nпаразитологик лаборатория диагностикаси;\nбиоматериал йиғиш пункти ёки бактериологик лаборатория диагностикаси ташкил этиладиган.\nҲужжат 15.05.2020 йилдан кучга киради.\n12:53 / 16.12.2019\nССВ «Гулшан» боғида клиника қурилиши жараёнида ҳудуд ободонлаштирилишини маълум қилди\n07:55 / 16.12.2019\n«Гулшан» боғи ҳудудида клиника қурилади\n09:33 / 10.04.2019\nХусусий клиникалардаги психиатрлар кабинети қандай жиҳозланади?


Навальнийни заҳарлаган ФХХ ходимлари уч кишининг ўлдирилишига алоқадор. Bellingcat ва The Insider’нинг янги суриштируви эълон қилинди — Sof.uz\n28.01 22:30 277 Жаҳон\nBellingcat ва The Insider нашрлари Der Spiegel билан бирга олиб борилган янги суриштирувни эълон қилди: унда таъкидланишича, уларнинг мухолифатчи Алексей Навальнийнинг заҳарланиши ҳақидаги суриштирувининг Федерал хавфсизлик хизмати (ФХХ) ходимлари деб аталаётган уч фигуранти Россия жамоатчилик арбобларининг учта ўлимига алоқадор бўлиши мумкин. Мақолада журналист Тимур Куашев, фаол Руслан Магомедрагимов ва «Янги Россия» ҳаракати етакчиси Никита Исаевнинг ўлими ҳақида гап боради, деб ёзади «РБК».\nКуашевнинг жасади 2014 йил ёзида Налчик атрофидаги ўрмонда, йўл бўйида топилган. Судтибэкспертлар жасадда гематомалар, шилинган жойлар ва шприц изларини аниқлаган. «Аниқ-равшан зўравонлик белгиларига қарамай, 26 ёшли активист ўлимининг расмий сабаби — ўткир коронар етишмовчилик», — дейилади мақолада.\nЖурналистлар ёзишича, журналистнинг вафотидан бир неча кун аввал Налчикка Константин Кудрявцев келган. Унинг исм-шарифи The Insider, Bellingcat ва CNN’нинг декабрдаги суриштирувида тилга олинган, у ерда у ФХХ ходими ва Навальнийнинг заҳарланишига алоқадор одамлардан бири деб аталган.\nКуашевнинг ўлими юз берган пайтда Налчик яқинидаги шаҳарларда, журналистларнинг маълумотларига кўра, суриштирувнинг бошқа бир нечта фигурантлари ҳам бўлган.\nЖурналистнинг отаси Хамби Куашев The Insider’га маълум қилишича, ўғлининг қон намуналари ФХХ Криминалистика институтига юборилган, у ерда, суриштирувчилар маълумотлари бўйича, гуруҳ аъзоларининг ўзлари ишлайди. Экспертиза заҳар изларини аниқламаган.\n«Бирлик» жамоатчилик ҳудудий ҳаракати фаоли Руслан Магомедрагимовнинг жасади 2015 йилнинг мартида Доғистоннинг Каспийск шаҳрида топилган. Расмий талқинга кўра, у нафас қисилишидан вафот этган, танасидан зўравонлик белгилари топилмаган. Шу билан бирга, унга яқин фаолларнинг таъкидлашича, унинг бўйнида шприц изларига ўхшаган иккита из аниқланган. Журналистлар маълум қилишича, суриштирув фигуранти Магомедрагимовнинг ўлимидан бир неча кун олдин Махачқалъага учиб келган.\n«Тимур Куашев билан боғлиқ ҳолатда заҳарловчиларнинг сафарлари сони ҳар қандай тасодиф имкониятини истисно қилса, Магомедрагимовнинг ҳолатида фақат юқори эҳтимоллик даражаси ҳақида гапириш мумкин… У Махачқалъага бошқа пайтлар ҳам борган, шунинг учун бу ерда тасодиф эҳтимолини тўлиқ истисно қилиб бўлмайди», — деб ёзади Bellingcat ва The Insider. Шунингдек, нашрлар қайд этишича, укол орқали заҳарлаш билан ўлдириш маҳаллий куч вакиллари ва жиноий гуруҳларга хос эмас.\n«Янги Россия» ҳаракати етакчиси Никита Исаев 2019 йил 16 ноябрда Тамбов—Москва поездида вафот этган. Сафардан бироз аввал у «Адолатли Россия» партияси раҳбари Сергей Мироновнинг маслаҳатчиси этиб тайинланган эди. У Исаевга партиядан номзодларни сайловларга тайёрлашни топширган. Исаевнинг севган қизи айтишича, поездда сафар қилиш чоғида у ҳожатга чиққан, қайтиб келгач, ўзини ёмон ҳис қилган. Поезд энг яқин станцияга етиб келганида, шифокорлар унга ёрдам бера олмаган ва фақат унинг ўлимини қайд этган, холос. Ўлимнинг расмий сабаби — юрак хуружи, аммо экспертиза натижалари эълон қилинишигача Исаевнинг жасади куйдирилган, бу ҳақда унинг ўзи васият қилган эди.\nСуриштирув маълумотларига кўра, Исаевни 2018 йил охирида унинг Челябинскка сафари чоғида кузатишни бошлашган. Журналистлар Исаев ва суриштирув фигурантлари сафарларининг саналари ва шаҳарлари еттита ҳолатда мос тушганлигини аниқлади.\nThe Insider қайд этишича, Исаев «Кремлга мутлақ содиқ сиёсатчи бўлган» ва унинг яқинларидан ҳеч ким «ҳукуматпараст ватанпарвар» ФХХга нимаси билан ёқмаганини билмайди.


Нега расмингни қўяверасан? - 13 Ноября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nПятница, 13.12.2019, 10:12\nГлавная » 2019 » Ноябрь » 13 » Нега расмингни қўяверасан?\nҲозир кўпчилик ёшлар телефонига термулган. Бошини кўтарай демайди. Доимо ёнида олиб юради. Уйғонса, аввал телефонига қарайди. Уйқуга ётганда ҳам телефонига тикилиб ухлаб қолади. Бир таниш йигит бор. У ҳам кўпчилик қатори телефон шайдоси. Қаерга борса, нима иш қилса, нима еса, нима ичса, кимлар билан ўтирса, ҳаммасини расмга олиб, интернетга жойларди. Агар ўша йигитга:\n"Ука китоб ҳам ўқиб тур. Доим телефонга термулиб ўтирасан. Нуқул селфи қилиб, расмингни қўяверасан. Вақт, умр ғанимат. Буни совурма” десам, нима деб жавоб бериши мумкин, буни аниқ билмаймиз. Тахмин қилиб кўрамиз.\nБироз уялиб, хижолат бўлиб, "Фойдали маълумотларни телефонда ўқийман. Расм қўйгим келаверади-да. Қаерда юрганимни, нима қилаётганимни, нима еб ўтирганимни қўйиш одат бўлиб қолган” деб ёки шунга ўхшаш маънода жавоб берса керак.\nМен яна ундан: "Китобнинг ўзидан ўқиган бошқа. Устозларимиз айтишганки, китобнинг муқовасини ушлаб, аста очиб, қўлинг билан варақлаб-варақлаб ўқиганинг бошқа. Унинг таъсири ҳам бошқача бўлади. Бундан ташқари сен еб ўтирган овқатни ея олмайдиганлар бор. Шуни ўйласанг бўлмайдими?!” деб сўрасам, у "Хўп, энди ўзимнинг расмларимни камроқ қўйиб, кўпроқ китоб ўқишга ҳаракат қиламан” деб ёки шунга ўхшаш маънода жавоб берса керак.\nОхирида мен унга: "Ўқигин! Кўпроқ Қуръон ўқигин!” дейман. У эса "Хўп бўлади, раҳмат” деб айтса керак.\nАзизлар, вақтимизнинг қадрига етайлик. Бу умр чегараланган. Бир кун тугайди. Ҳар бир дақиқамиздан савоб олишни йўлга қўяйлик. Бунинг учун аввало қиладиган ишимиз шариатга мувофиқ бўлсин. Кейин ўша ишни бажаришимиздан олдин ниятимизни чиройли қилиб олайлик!\nЗеро, Муоз ибн Жабал розияллоҳу анҳудан ривоя қилинган ҳадисда Расулуллоҳ соллаллоҳу алайҳи васаллам шундай марҳамат қилганлар:\n"Қиёмат куни то тўрт нарса ҳақида сўралмагунича банданинг қадами жойидан силжимайди:\n1) Умрини қандай ўтказгани ҳақида;\n2) Ёшлигидан қандай фойдалангани ҳақида;\n3) Молини қаердан топиб, қаерга сарф қилгани тўғрисида;\n4) Билган нарсасига қанчалик амал қилгани тўғрисида”.\nАллоҳ таоло бизни вақтнинг қадрига етиб, ундан унумли фойдаланадиган бандаларидан қилсин!\nКатегория: Fikr va Mulohaza qiling | Просмотров: 19 | Добавил: Sherlaruz.CoM | Теги: #ahborot, #Yangilik, #uznews, #newsuz, #habarlar, #xabarlar, #Yangiliklar, #новости, #news | Рейтинг: 0.0/0


Россия Қирғизистоннинг ҳаво ҳужумидан мудофаа тизимини янгиламоқчи. Душман ким ўзи?\nҚирғизистонга S-300PS зенит-ракета тизимини жойлаштириш мамлакатнинг ҳаво ҳужумидан мудофаа тизимини бутунлай янгилайди (архив сурати).\nРоссия мудофаа вазири ўринбосари Николай Панков 11 февралда янги ҳаво ҳужумидан мудофаа тизими Россиянинг Қирғизистон шимолида жойлашган ҳарбий базасига юборилишини маълум қилди.\nМосква билан Бишкек бир неча йилдан бери ушбу тизимни мамлакат пойтахтидан 40 километрча олисда бўлган Кант ҳарбий базасига жойлаштириш масаласини муҳокама қилиб келмоқда.\nГарчи айрим кишилар айни қадам қўйилиши сабабларига шубҳа билан қараётган бўлса-да, бу Мустақил давлатлар ҳамдўстлигининг (МДҲ) ягона ҳаво ҳужумидан ҳимоя қилиш тизимини яратиш йўлидаги мантиқий қадамдир. Эҳтимол, бу иш бошқа минтақавий хафсизлик ташкилоти учун қилинаётгандир.\nҚирғизистон МДҲ билан бирга Россия етакчилигидаги Коллектив хавфсизлик шартномаси ташкилотининг (КХШТ) ҳам аъзосидир. Қозоғистон билан Тожикистон ҳам унга аъзо.\n2015 йилда Қозоғистон S-300PS ҳаво ҳужумидан мудофаа тизимини олган бўлса, 2019 йилда Россиянинг Тожикистонда жойлашган 201-дивизияси ҳам худди шундай тизимга эга бўлди.\nАлбатта, Қирғизистон Қозоғистон билан Тожикистон ўртасида жойлашганига қарамай, бу масалада ортда қолаётган эди.\nШу пайтгача Қирғизистонда анча эскириб қолган SA-2 ва SA-3 тизимлари мавжуд. SA-2 (яна S-75 Двина ҳам деб аталади) ҳаво ҳужумидан ҳимоя қилиш ракетасини ушбу мамлакатга 50-йиллар охирида Совет Иттифоқи жойлаштирган эди. SA-3 тизимларидан (яна S-125 Нева-Печора ҳам деб аталади) 60-йилларда фойдаланилган.\n80-йиллардан ишлаб чиқарила бошлаган S-300PS тизими Қирғизистоннинг ҳаводан ҳужумидан мудофаа тизимини жиддий тарзда яхшилайди. Бироқ Россия ҳалигача Қирғизистонга қанақа тизим берилишини очиқламади.\nЛекин Марказий Осиёнинг ушбу қисмида жойлаштирилаётган янги тизим кимга қарши қаратилган, деган савол туғилади.\nS-300PS тизими учоқлар ва қанотли ракеталардан ҳимоя қилишга мўлжалланган.\nМарказий Осиёга хавф, асосан, на учоғи ва на қанотли ракеталари бўлган ватансиз жангариларидандир. Аммо қайд этиш лозимки, Россия яна Кант авиабазасидаги учиш-қўниш йўлагини таъмирламоқчи ва айтишларича, ўша ерга янгиланган Su-25SM3 ҳужумчи учоқларини ва дронларни жойлаштирмоқчи.\nУшбу қуроллар жангариларга қарши кампаниялар ўтказишда асқотиши турган гап.\nЭрон, Покистон, Ҳиндистон ва Хитой сингари Марказий Осиёга қўшни мамлакатларнинг илғор ҳарбий учоқлари бор. Бироқ сўнгги учта мамлакат Шанхай ҳамкорлик ташкилотининг (ШҲТ) ҳам аъзосидир. Ташкилотга яна Қозоғистон, Қирғизистон, Тожикистон, Россия ва Ўзбекистон ҳам киради. Қозоғистон, Қирғизистон ва Тожикистон Хитой билан чегарадош.\nШҲТга дастлаб 1996 йилда Хитойга туташ мамлакатлар чегара муаммоларини ҳал этиш ва собиқ СССР-Хитой чегарасидан қўшинларни ва қурол-аслаҳаларни четга олиш учун асос солинган, муаммолар осон ечим топгач, унинг кун тартиби кенгайтирилган эди.\nШунга қарамай, Марказий Осиёнинг Хитой билан чегарадош учала мамлакати ҳам ҳаво ҳужумидагн мудофаа тизимларини янгиламоқда. Бу ШҲТ доирасида ўша вақтда эришилган битимга ҳали ҳам ишонч йўқлигини англатади.\nҚизиғи шундаки, Марказий Осиёнинг КХШТга аъзо бўлмаган Туркманистон ва Ўзбекистон сингари мамлакатлари ҳам ҳаво ҳужумидан мудофаа тизимини Хитойнинг HQ-9 “юза-ҳаво” ракеталарини сотиб олиб янгилади. Улар S-300 нинг Хитойда ишлаб чиқарилган версиясидир.


Америкалик ҳиндулар Клинтон офисида ўз миллий кулбаларини ўрнатишди\n08:57 / 29.10.2016\nАҚШда ҳиндулар жамоаси вакиллари ўз юртлари – Шимолий Дакота штатида нефть қувури қурилишига қаршилик сифатида кескин чораларга бордилар. Бу ҳақда хорижий ОАВ хабар бермоқда.\n27 октябрда бу масала бўйича Хиллари Клинтон идорасига ташриф буюрган ҳиндулар АҚШ президенти лавозимига номзоднинг беэътиборлигидан аччиқланишган. Норозилик сифатида улар Клинтоннинг Нью-Йоркдаги офисида ўзларининг миллий кулбалари – вигвамни барпо этишган ва миллий қўшиқларни баралла куйлай бошлашган.\nҲиндуларнинг айтишича, қувур қурилиши у ердаги қадимий қабрларни, муқаддас жойларни вайрон қилади ҳамда ҳиндуларни Миссури дарёсига чиқиш имкониятидан маҳрум қилади.\n20 га яқин ёшлар офисга таёқлар ва мато билан кириб, икки дақиқадан камроқ вақт ичида кулбани ўрнатишди ва унга "Биз бу ерга ҳимоя қилиш учун келдик! Сув – бизнинг ҳаётимиз!" деган баннер илиб қўйишди.\nПолиция 15 дақиқадан сўнг намойишчилардан бинони тарк этишларини сўраган.\nКлинтон шаманча чақириқлар ва идорасида ҳиндулар кулбаси пайдо бўлганини жавобсиз қолдирган. Намойишчилар Клинтонга мактуб беришга уринишган, бироқ Клинтон вакиллари уни қабул қилишдан бош тортишган.\nХиллари Клинтон Ҳиндулар вигвам


Самвел Бабаян Грузияга қарши ўйинда Аҳмедов ва Сергеев ўйнаган чизиқларда муаммоларга дуч келганини айтди\n12:04 / 24.01.2017\nЎзбекистон миллий терма жамоаси ЖЧ–2018 саралаш босқичи иккинчи даврасига тайёргарлик кўриш мақсадида 21–24 январь кунлари БААнинг Дубай шаҳрида ўқув-машғулотлар йиғинини ўтказди. Йиғин доирасида Ўзбекистон терма жамоаси Дания U-23 (1:2) ва Грузия терма жамоаси билан назорат учрашуви (2:2) ўтказди.\nБош мураббий Самвел Бабаян БААдаги йиғиндан кўзланган мақсад, ўтказлиган ўйинлар ва бўлажак режалар борасида ўз фикрларини билдириб ўтди.\n«Сурияга қарши ўйин олдидан БААда ўтказилган ўқув-машғулотлар йиғинидан кўнглим тўлди. Йиғин доирасида ўтказилган ҳар икки ўйинда ўзимиз учун керакли хулосалар чиқариб олдик. Дания U-23 термасига қарши ўйинда тажрибавий таркибни майдонга туширдик. Грузия билан баҳсда эса йиғинга чақирилган асосий футболчилар ҳаракат қилди. Йиғин қисқа муддатли ва ФИФА кунларига тўғри келмаганлиги боис легионер футболчиларни таклиф қила олмадик ва терма жамоа асосини «Локомотив», «Пахтакор», «Бунёдкор» ва «Бухоро» футболчилари ташкил этди. «Насаф» ОЧЛ–2017 ўтиш босқичига тайёргарлик кўраётгани учун клуб футболчилари йиғинга таклиф этилмади.\nБарча футболчилар майдонда бор кучини бериб, терма жамоанинг моделига асосан ҳаракат қилди. Миллий терманинг асосий таркибида тушадиган футболчилар ўйинидан қониқиш ҳосил қилдим. Ўтказилган ҳар икки ўртоқлик ўйинида Виталий Денисов, Анзур Исмоилов ва Егор Кримецнинг йўқлиги билинди ва бунинг натижасида жами 4 та гол ўтказиб юбордик. Шулардан иккитасини стандарт вазиятдан урилди. Хатолар устида ишлаб, уларни таҳлил қилишимиз ва кейинги ўйинларга қадар бу муаммоларни бартараф қилишимиз лозим.\nЙиғинда асосий эътибор Грузияга қарши ўйинга қаратилган эди. Ҳимояда йўл қўйилган хатоларга қарамай, ўйин давомида устунлик биз томонда бўлди. Ҳужум чизиғида ҳам муаммолар юзага келди. Яратилган вазиятлардан тўлиқ фойдаланилмади ва бунинг устида ҳам ишлашимиз керак. Ўйиндаги устунликни урилган голлар билан намойиш қилишимиз лозим эди. Аммо ўз дарвозамиздан кетма-кет иккита гол ўтказиб, қийин аҳволга тушиб қолдик. Лекин футболчилар ўзига бўлган ишончни йўқотмади ва тўп назоратини ўз қўлига олиб, ҳисобни тенглаштирди. Умуман олганда, ўйиндан кўнглим тўлди», – дея Бабаянинг сўларини келтиради ЎФФ расмий сайти.\nЭсатиб ўтамиз, Грузия терма жамоасига қарши учрашувда ҳимоя чизиғида Азим Аҳмедов, ҳужумда эса Игорь Сергеев асосий таркибда майдонга туширилганди.\nСамвел Бабаян Ўзбекистон миллий терма жамоаси\nЎзбекистон ўз тарихида биринчи марта Жанубий Америка вакили билан ўртоқлик ўйини ўтказади


Хотин-қизларга бўлаётган зўравонликларнинг аксарияти қайси вилоятларга тўғри келмоқда? - Zamin.uz\nХотин-қизларга бўлаётган зўравонликларнинг аксарияти қайси вилоятларга тўғри келмоқда?\nОлий Мажлиснинг Инсон ҳуқуқлари бўйича вакили (омбудсман) матбуот хизмати кейинги пайтларда ижтимоий тармоқлар орқали хотин-қизларга нисбатан турли кўринишдаги зўравонлик, руҳий ва жисмоний тазйиқлар ўтказилаётгани, уларни ўз жонига қасд қилиш даражасига олиб борилаётгани билан боғлиқ нохуш хабарлар юзасидан муносабат билдирди. Таъкид этилишича, аёлларга нисбатан зўравонлик ҳолатлари аслида бундан-да кўп бўлиши мумкин.\nАйтиш жоизки, Бош прокуратура ўз хисоботида, 2020 йилда номусга тегиш ҳолатлари 27,7 фоизга ошганлигини баён қилган.\nОлий Мажлиснинг Инсон ҳуқуқлари бўйича вакили (омбудсман) номига йўлланган мурожаатлар таҳлилига кўра, 2021 йилнинг 15 апрелига қадар хотин-қизлар томонидан 20 га яқин жинсий ва жисмоний зўравонлик, руҳий тазйиқ ўтказиш билан боғлиқ ҳолатлари бўйича мурожаат келиб тушганини кўрсатмоқда. Уларнинг аксарияти Сурхондарё ва Қашқадарё вилоятларига тўғри келади.\nЖумладан, фуқаро М.М. 2013 йилда сурхондарёлик йигитга турмушга чиқиб, 2 нафар фарзандни дунёга келтиради. У ўз мурожаатида турмуш ўртоғи кўп йиллардан буён доимий равишда кийноққа солиб, руҳий ҳамда жисмоний тазйиқ ўтказиб келаётганлигини ёзиб, унгак нисбатан тегишли чоралар кўришни ва ҳимоя ордери олишда ёрдам сўраган. Омбудсман мазкур аризани назоратга олиб, уни Ўзбекистон Республикаси Ички ишлар вазирлиги Ҳуқуқбузарликлар профилактикаси Бош бошқармаси билан ҳамкорликда ўрганди. Натижада фуқаро М.М.га 2021 йил 10 февраль куни «Тазйиқ ва зўравонликдан жабрланган хотин-қизлар учун ҳимоя ордери» тақдим этилди. “Замин” янгиликларини “Инстаграм”да кузатиб боринг\nЯнгиликлар » Жамият » Хотин-қизларга бўлаётган зўравонликларнинг аксарияти қайси вилоятларга тўғри келмоқда?


«Модомики, биз янги даврга оёқ қўйдик...»\nБуюк миллатпарвар Абдулла Қодирийнинг бу сўзлари айни бугунги кунимиз учун айтилгандек. Чунки юртимизда олиб борилаётган ислоҳотларнинг самараси ва кенг қамрови, одамларнинг бугунги кунидан мамнунлиги, шаҳару қишлоқларимизнинг бир-биридан қолишмай ривожланиб бораётгани ҳақида фикр юритадиган ҳар киши шундай кунларга етказганига шукрлар айтиши, шубҳасиз.\nБутун фаолияти давомида ўз биносига эга бўлмаган Ўзбекистон Ёзувчилар уюшмаси учун Миллий боғнинг қоқ марказида муаззам иншоотнинг барпо этилгани биз ижодкорларни қанчалар қувонтирганини яшира олмаслигимиз аниқ. Уюшма фаолиятини янада такомиллаштириш билан боғлик тарихий қарор ушбу ижодий ташкилот фаолиятига чин маънода қанот бағишлади.\nНамаиганда Исҳоқхон Ибрат, Жиззахда Ҳамид Олимжон ва Зулфия, Фарғонада Эркин Воҳидов, Қаршида Абдулла Орипов, Нукусда Иброҳим Юсупов, Андижонда Муҳаммад Юсуф, Сирдарёда Ҳалима Худойбердиева, Тошкентда Абдулла Қодирий ижод мактаблари очилиб, уларда истеъдодли ёшларимизнинг таҳсил олаётгани ижодкорларнинг янги, салоҳиятли авлодини тарбиялаш борасида тенгсиз қадам бўлганини айтмайсизми?! Оммавий ахборот воситалари бугун чин маънода эркинлашди. Ҳамду сано ўрнини таҳлилий-танқидий чиқишлар эгаллаётгани ҳам бунинг исботидир. Оммавий ахборот воситалари ва бадиий ижод эса халққа яна бир қадар яқинлашди, эл ҳаётининг ойнасига айланиб бормоқда.\nОнча борким, Каъба вайрон ўлса обод айлагай».\nКейинги пайтларда ҳазрат Навоийнинг бу ҳикмати ақлимни ҳам, кўнглимни ҳам бутунлай банд этди. Кўнгли бузуғ ким? — Ҳаётда иши юришмай қийналган, бири икки бўлмай, егани қайғу, ичгани алам бўлган киши. Яна ким? — Яратганнинг иродаси билан ногиронлик аравасига михланган ёхуд ота-онасидан бевақт айрилиб, машаққатлар гирдобида кун кечиришга мажбур бўлган... Яна ким? — Fам чекканда дилдош, қувонганда сирдош бўладиган яқинларидан жудо бўлиб, ёлғизлик азобига маҳкум одам. Бедаво дардга мубтало бўлиб, ич-этини еб, кундан-кун орқага кетаётган киши. Ана шундай кўнгли бузуғнинг хотирини шод айламак демакки, бутун мусулмон оламининг қибласи, иймон аҳлининг саждагоҳи бўлган Каъбатуллоҳнинг вайрон бўлган деворини обод айламак билан баробар! Бу ҳазилакам гап эмас — инсонпарварликнинг энг юксак чўққиси!\nЭҳтимол, дунёдаги барча шоиру адиблар асарларини ўқиб чиқмагандирман. Лекин мана шундай қисқа сатрларда бу даражадаги теран ва таъсирчан, самимий ва ҳаётий қиёсни бошқа бирор мутафаккир асарида учратганмисиз? Мени энг қувонтиргани бугунги кунда ана шу ҳикматлар китоблар саҳифаларидан одамлар ҳаётига кўча бошлагани ва бу эзгу ишлар бошида Юртбошининг ўзи турганидир.\nБарчамиз гувоҳмиз: бугунги кунда аҳолининг кам таъминланган қатламини қўллаб-қувватлаш давлат сиёсатининг ажралмас қисмига айланди. Қанчадан-қанча моддий имконияти чекланган одамлар уйли-жойли бўлди. «Обод маҳалла» Дастури орқали одамларнинг айни кўнглидаги ишлар амалга ошмоқда. Натижада қишлоқ ва шаҳар ўртасидаги тафовут тобора камайиб бораётир. Маҳаллаларгина эмас, эл кўнгли ҳам обод бўлмокда. Одамларнинг дилидаю тилида бир гап: «Бўлар экан-ку!» Бу эътирофлар замирида Президентимиз тез-тез такрорлаётган ва исботини амалда топаётган халқни рози қилиш истаги турибди.\nАвваллари имтиёзли кредит деганларини пиёда тугул отлиқ ҳам олиши маҳол эди. Бугун-чи, ҳеч бир замонда кўрилмаган ишлар бўляпти. Банк ходимлари уйма-уй юриб, кредит таклиф қиляпти. Қозонни сувга ботириб, рўзғорини зўрға тебратиб юрган айрим қушниларим имтиёзли кредит олиб, тадбиркорлик билан шуғуллана бошлади. Айни кезда рўзғори обод, дастурхони тўкин, машинали ҳам бўлишди. Неча-неча ногирон, кам таъминланган, кўнгли синиқ одамларга мурувват кўрсатилиб, Президент совғаси сифатида уй-жойлар берилди. Ҳазрат Навоий таъбири билан айтганда, «бузуғ кўнгилнинг обод»лиги бундан ортиқ бўлиши мумкинми?\nНавқирон авлодга, айниқса, жамият ҳаётида муносиб из қолдиришга интилаётган, интеллектуал даражаси баланд ёшларга алоҳида эътибор қаратилаётгани таҳсинга лойиқ. Турли соҳаларда катта ютуқларга эришаётган ёшлар учун имтиёзли ипотека кредитлари асосида уйлар ажратилаётгани улар кўнглида Ватанга дахлдорлик туйғусини янада кучайтирмодда. Ўзбекистон Республикаси Фанлар академияси қошидаги илмий-текшириш институтларида, олий таълим муассасаларида илмий изланиш олиб бораётган эллик нафар ёш олимга Сирғали туманининг Чоштепа массивидан Президент совғаси сифатида янги уйлар калити топширилгани илм-фанимиз келажагига кўрсатилган юксак эътибор намунасидир.\nЎзбек халқининг асл табиатига хос кечиримлилик, бағрикенглик, ғам-ғуссали кўнгилларга қувонч нурларини бағишлашдек, савобли ишларга кўплаб мисоллар келтириш мумкин. Ана шундай эътирофга лойиқ ишлардан яна бири жорий йилги Рамазон ҳайити арафасида амалга оширилди. Президентимиз муборак Рамазон ҳайити муносабати билан 226 нафар маҳбусни афв этиш ҳақидаги фармонга имзо чекди. Оғир айблар билан қамалган ватандошларимиз амнистия эмас, афв этилди. Одатда бундай қарорлар мустақиллик байрами, Конституция қабул қилинган кун сингари сиёсий байрамлар арафасида қабул қилинарди. Бу сафар Рамазон ҳайити муносабати билан. Бу нимадан дарак беради? Демак, Ўзбекистонда чин маънода янги давр бошланди. Давлат ва халқ орасида сақланиб келган девор тобора барҳам топмокда.


Ўзбекистонда коронавирусга чалинган шифокор вафот этди - Zamin.uz\n19:13 / 28.06.2020\nТошкентдаги Яккасарой туман тиббиёт бирлашмаси шифокори А.У. 2020 йилнинг 14 июнь кунидан Тошкент вилояти Юқори Чирчиқ туманидаги карантин марказидаги фуқароларга тиббий хизмат кўрсатиш мақсадида фаолият кўрсата бошлаган.\nСоғлиқни сақлаш вазирлиги матбуот хизматининг хабар беришича, фаолияти давомида коронавирус инфекциясини юқтириб олган шифокор 23 июнь куни аҳволи оғирлашиб, дастлаб Зангиота туман юқумли касалликлар шифохонасига, сўнг эса Эпидемиология, микробиология ва юқумли касалликлар илмий-текшириш институти клиникасига ўткир миокард инфаркти ташхиси билан ётқизилган.\n26 июнда эса юрак, нафас ва ўпка етишмовчилиги кузатилиб, аҳволи оғирлашганлиги учун реанимация бўлимига олинган. Беморнинг даволаниши давомида кунлик аҳволи Ўзбекистондаги шу соҳага ихтисослашган тиббиёт муассасаларининг мутахассислари томонидан бир неча бор консилиумлар ўтказилиб, назоратга олинган.\n«Бироқ кардиолог, пульмонолог, терапевт, вирусолог, реаниматологларнинг стандартлар асосида ўтказган реанимацион муолажаларига қарамасдан бемор миокард инфаркти, ўткир нафас ва юрак қон-томир етишмовчилигидан вафот этган», — дейилади ССВ ахборотида.\nЭслатиб ўтамиз, 15 мартда эпидемия бошланганидан бери Ўзбекистонда 20 нафар бемор COVID-19 асоратлари оқибатида вафот этганди. Эндиликда ўлим ҳолатлари сони 21 тага етди. Июнь ойида 6 нафар бемор ҳаётдан кўз юмди.\nАввалроқ Ўзбекистонда 2020 йил 28 июнь соат 17:00 ҳолатига кўра, коронавирус инфекцияси қайд этилганлар сони 7813 (+88) нафарни ташкил этгани хабар берилганди. Касалликдан фориғ бўлганлар сони 5248 (+8) нафарни ташкил этмоқда. “Замин” янгиликларини “Youtube”да кузатиб боринг